ועדת הכלכלה, כנסת 18, פרוטוקול מספר 571, 2011-07-06 09:30

כרמל שאמה-הכהן: בוקר טוב כל האורחות והאורחים, חברי הכנסת, חברות הכנסת, אנחנו פותחים ישיבה של ועדת הכלכלה, ישיבה משודרת בערוץ הכנסת.

כרמל שאמה-הכהן: הנושא הוא: רפורמה בתחבורה הציבורית בגוש דן, בחינת הצעות לשינויים בקווי האוטובוסים.

כרמל שאמה-הכהן: ועדת הכלכלה קיימה לפני מספר שבועות ישיבה רחבה בעניין הצגת הרפורמה, משרד התחבורה הציג את הרפורמה בקווים הכללים שלה, את התפיסה שלה, את תכנית העבודה ליישום הרפורמה, כבר אז בסיכום הישיבה, אמרנו מהפניות שהוגשו לוועדה, הוגשו גם לח"כים השונים, ברור שהצטרכו לעשות התאמות כאלה ואחרות, חלק מההתאמות יצטרכו לעשות בטווח זמן יחסית מיידי, בחלק בחינה יותר בטווח של זמן בינוני יותר, ארוך יותר.

כרמל שאמה-הכהן: לכן קיימנו היום ישיבה כי ראינו - הצעקה בציבור היא גדולה, קיבלתי פניות אפילו מנהגי האוטובוסים, הם אומרים תשמע, בחלק מהנקודות יש קטסטרופות ולכן רצינו לרכז חלק מהפניות ולשמוע את ההתנהלות של מי שאחראי על יישום הרפורמה - משרד התחבורה מה הוא קולט מהשטח, איזה התאמות הוא ביצע עד היום, איזה התאמות נוספות הוא כבר מתכנן לבצע לנסות לקדם דיאלוג, כי גם אם הרפורמה היא הכי טובה בטווח הארוך, היא מהפכה, צריך ליישם אותה בצורה כזו שהיא לא תגבה מחיר כבד יתר על המידה מהצרכנים של התחבורה הציבורית.

כרמל שאמה-הכהן: הפניות שאליי נגעו זה בעיקר של הורים ותלמידים לגבי גישה למוסדות חינוך, שלא יכול להיות שפתאום בעקבות הרפורמה תלמידים צריכים להחליף אוטובוסים בדרך לבית הזה, זה נראה לי קצת חריג, לפחות בשעות של הגעה לבית ספר וחזרה מבית הספר, ולכך צריך למצוא אולי פתרונות ייחודיים.

כרמל שאמה-הכהן: נושא כמו בית חולים, לדוגמה, תל השומר ברמת גן.

כרמל שאמה-הכהן: גישה לבית חולים עוסקת בדרך כלל בשעות לא פשוטות, בדרך כלל האוכלוסייה גם יותר מבוגרת, לא הגיוני להוריד לדעתי תדירות אחד לרבע שעה או אחד לעשרים דקות או אחד לשעה לבית החולים תל השומר.

כרמל שאמה-הכהן: אשה או בעל שהולכים לבקר, צריכים גם להחליף אוטובוסים, וגם לרדת בתדירות, נשמע לא סביר.

כרמל שאמה-הכהן: אני בטוח שיש עוד ועוד, אבל נתחיל כמובן, ומי שרוצה לדבר ולא נרשם זה הזמן להירשם.

כרמל שאמה-הכהן: נרשמו נציגים משכונות שונות בגוש דן, כמובן קודם כל ניתן את זכות הדיבור למשרד התחבורה.

כרמל שאמה-הכהן: אני קיימתי בעצמי סיור במהלך יום ראשון בבוקר, אחד מהדברים זה הסברה.

כרמל שאמה-הכהן: פניתי לאותם דיילים בכמה תחנות, אז החוברות תמיד נגישות וזמינות, אחד מחברי הכנסת שצריך גם חומר בשפות מקובלות אחרות, בין אם זה רוסית, בין אם זה ערבית, אבל רוסית בטח, אבל היה נראה לי לא סביר לשים שני דיילים ברמת גן שהם בכלל ירושלמים.

כרמל שאמה-הכהן: אתה שואל אותם דברים בסיסיים ביותר של הכוונה, אומרים אנחנו לא מכירים את האזור.

כרמל שאמה-הכהן: כלומר, הם מאוד אדיבים ומחייכים, היו נחמדים, לא ברחו מהעבודה, הם נותנים את החוברת, אבל דבר בסיסי שהמדריכים תהיה להם אוריינטציה לסביבה ולמקום, הם היו עושים עבודה יותר טובה באזור המגורים שלהם בירושלים מאשר ברמת גן.

כרמל שאמה-הכהן: אלה דברים פשוטים שכבר לא קשורים לתקציבים ולא להכנות.

אלכס מילר: השקנו את התכנית הרה-ארגון ארגון השינוי בקווי גוש דן.

אלכס מילר: כל הגוש המרכזי של גוש דן על פני מרחב של 13 ערים.

אלכס מילר: עקרונות התכנית אכן הוצגו כאן, עיקרם - צמצום מספר הקווים מרשת של 82 קווים מאוד מפותלת מכל מקום לכל מקום, שהתאימה אולי לצרכנים מסויימים, אבל היתה רשת מאוד מורכבת וצמצמנו את מספר הקווים ל-59 קווים, כאשר המשאבים שהתפנו מהקווים המבוטלים הופנו לקווים החדשים שיפעלו בתדירות גבוהה יותר.

אלכס מילר: לתכנית הזאת הוספנו גם משאבים נוספים ויש בסדר גודל של כ-7.5 אחוז על מנת להציע רמת שרות טובה בקווים הראשיים.

אלכס מילר: בנוסף, אנחנו עשינו באותו יום שינוי במערכת התעריפים בגוש דן גם בעניין הזה, עשינו שינויים גדולים, שינינו את שיטת התעריפים, עברנו לשיטה מודרנית.

לאה ורון: אתה יכול להבהיר את מה שאמרת לגבי 7.5%?

אלכס מילר: הוספנו משאבים לתחבורה הציבורית בסדר גודל של 7.5% זה עלה סדר גודל של 50 מליון שקל תוספת משאבים מייצר יותר נסיעות אוטובוס.

אלכס מילר: אנחנו עלינו מ-8,900 נסיעות ביום למשהו כמו 9,580 תוספת של נסיעות בסך כל המערכת שלנו במטרה לשפר את השירות ולעשות אותו אינטנסיבי יותר.

אלכס מילר: אנחנו שינינו את שיטת התעריפים, בעצם הפכנו את הכרטיס הבודד, נסיעה בודדת בתוך הגוש המרכזי בין תל אביב עד ראשון, סך הכול 13 ערים, כולל פתח תקווה, כולל קריית אונו, רמת גן, גבעתיים כמובן.

אלכס מילר: כל הגוש הגדול הזה בכרטיס אחד של אזור תעריף אחד, כאשר באזור הבא כל הערים מחוץ לאזור הראשון, תעריף הנסיעה המקומי הוא גם לגוש ערים נוסף, אבל המעבר בין האזורים כרוכה בעשרה שקלים.

אלכס מילר: בעצם, התכנית הזאת מציעה הוזלת תעריפים למשתמשים.

אלכס מילר: נכון שיש גם מקרים שמשתמשים לכאורה התייקר להם התעריף, אבל בתמורה הם קיבלו מוצר אחר שבמקום נסיעה עירונית נגיד בעבר בתוך תל אביב, היום אפשר לנסוע בכל 13 הערים, הרשת פתוחה בפני הנוסע לכל המפעילים.

אלכס מילר: היום הכרטיס הרב קו משרת את כל המפעילים.

אלכס מילר: אתה קונה כרטיס, לא חשוב אצל איזה מפעיל, יכול לעלות לכל אוטובוס בתחבורה הציבורית והמפעיל מכבד אותו.

דני דנון: גם למוניות שרות?

אלכס מילר: מפעילי אוטובוסים.

ישראל אייכלר: יש כבר מחשב שיכול לחשב כל חברה כמה מגיעה לה מכל החלקים האלה?

אלכס מילר: יש התחשבנות עם המפעילים על המידתיות שבין הנוסעים, אבל זאת הבעיה של המערכת, לא בעיה של הנוסע.

אופיר אקוניס: חבר הכנסת דנון שאל על המוניות, משר התחבורה אני מבין שהם הצטרפו למערכת, אם אני מבין נכון.

אלכס מילר: שר התחבורה הודיע שהוא מאשר לכלול את המוניות במסגרת הכרטיס החכם.

דני דנון: מתי זה יקרה?

אלכס מילר: זה דורש היערכות, כולל בתוך החברות.

דני דנון: ב-2011?

כרמל שאמה-הכהן: סליחה, חברי כנסת מותר להם להתפרץ, אורחים ברשות דיבור.

אלכס מילר: אני לא יודע, זה דורש הכנות, גם המערכת בחברות האוטובוסים דרשה הכנות ארוכות של התכוננות.

אלכס מילר: בסופו של דבר לא מדובר רק בכרטיס או במכשיר על פני הרכב, אלא מדובר בהיערכות של החברה, במערכת מיחשובית, צריך לבצע הכנות תשתיתיות על מנת שהמהלך הזה יצלח, אבל באופן עקרוני צריך לעשות את זה, זה מוסיף נוחיות, זה פותח את הרשת עוד יותר, אנחנו נפעל לממש גם את הדבר הזה.

ישראל אייכלר: מתי להערכתם תופעל מערכת הסליקה בין החברות?

אלכס מילר: בחודשים הקרובים היא תפעל.

אלכס מילר: נכון לעכשיו יש לנו הסדרים כאלה ואחרים שמחליפים אותה.

אלכס מילר: כלומר, מבחינת הנוסע שהוא קנה כרטיס בחברת דן, והוא מחליט לנסוע בקו של אגד, או של קווים, הנושא הזה פתור מבחינתו, כולם מכבדים את הכרטיס הזה, ההתחשבנות היא בעיה של החברות ושל משרד התחבורה, לא של הנוסע.

אלכס מילר: כלומר, אין בזה שום מחסום, קיומה של המסלקה המדויקת הוא לא מהווה חסם להיערכות שלנו.

אופיר אקוניס: לא נתת תשובה לגבי המועד.

אופיר אקוניס: אתמול סגן שר האוצר אמר, אדוני היושב ראש, שהמע"מ יופחת ב-2013, למשל, הוא נקב וזה דבר חמור, דרך אגב, מה שהוא אמר, אבל תנקוב בזמן.

אופיר אקוניס: זה חמור משום שהיתה הבטחה ב-2012, וזה נדחה ל-2013, אנחנו שואלים אותך מר לנגר על תאריך.

אופיר אקוניס: בינואר 2012 שזה לא זמן רחוק, זה רק חמישה חודשים מהיום, זה לא פרוזאי.

אלכס מילר: אני לא רוצה לנקוב בתאריכים, אני מניח שזה יהיה בשנה הבאה, זה תלוי בחברות, לא פחות ממה שזה תלוי בנו.

אלכס מילר: אנחנו מבחינתנו הבענו הסכמה אנחנו נתמוך במהלך, אבל אנחנו צריכים לשבת איתם לראות מה זה אומר מבחינת ההיערכות שלהם, איך מקדמים את זה.

שרה מילוא: למה מיהרתם להפעיל את התכנית, למה מיהרתם להפעיל את הרפורמה ולהפוך לנו את החיים?

שרה מילוא: לא גמרתם את התשתיות.

כרמל שאמה-הכהן: סליחה, אנחנו לא יודעים מי מדבר, חבל, לא יודעים את מה את מייצגת ובשם מי את מדברת.

אלכס מילר: התכנית מורכבת, עושה שינוי בהרגלי הנסיעה הרבה מאוד אנשים.

אלכס מילר: אין ספק שיש קושי להסביר ולהבהיר את השינויים לכולם.

אלכס מילר: אנחנו עשינו מערכת הסברה כבדה, הנפקנו מליוני חוברות עם מפות במטרה להסביר את הניסוי, הפעלנו מרכזי מידע גם של המפעילים וגם שלנו, וגם הקמנו אתר אינטרנט שמאפשר לצעוד בתכנית, לקבל מענה לכל השאלות במטרה לענות לכל שאלה ולעזור לכל נוסע לתכנן את נסיעתו.

אלכס מילר: עשינו גם תיקונים לדבר הזה, קיבלתי הוראה השבוע משר התחבורה להוסיף חומרים ברוסית, ולהקים גם כוכבית 87 שלנו ערוץ בשפה הרוסית.

שמעון וקנין: עכשיו נזכרתם, להוסיף חומרים ברוסית עכשיו, לא ידעו לפני חודש שיש רוסים, עכשיו נזכרתם?

כרמל שאמה-הכהן: לחזור אחורה זה כבר קשה, אבל לפחות פועלים ומתאימים את עצמם וזה מבורך.

כרמל שאמה-הכהן: זו היתה טעות לא להכין חומר ברוסית, אבל זה שהם מתקנים את זה והם קשובים להערות זה גם טוב.

שמעון וקנין: היתה צריכה להיות חוברת מסודרת ולא מליון חוברות שזרוקות ברחוב שלא יודעים לא מימינם ולא משמאלם.

אלכס מילר: הפעלנו מערך גדול של דיילים בשפות שונות, יש לנו דיילים שמדברים רוסית, אבל צריך להבין שהדיילים הם לא עובדי משרד התחבורה במערך הד-הוק שהוקם לצורך הפרוייקט הזה, כל אחד מהם עבר הכשרה.

אלכס מילר: היו לנו תנאי סף, השכלה תיכונית וכך הלאה, אבל כמובן שאני לא יכול להיות ערב ליכולות של כל אחד ואחד מהם, אבל מבחינתנו מערך גדול שהיה פרוס על כל הקווים, על כל התחנות.

אלכס מילר: יש לנו דיילים שעכשיו הכשרנו אותם לטפל באוכלוסייה של אנשים עם מוגבלויות שונות, אנחנו נמשיך ונלווה אותם.

אלכס מילר: אנחנו גם עושים תיאומים עם ארגוני נכים שונים על מנת שהדיילים יבואו, התייצבו בקהילה ויסייעו יד ביד לנכים קשים להתמצא במערכת.

אלכס מילר: בסופו של דבר בתצפית שלי הפעלנו את המערך הזה בהצלחה, לא היה כשל מערכתי בשום מקום של הרשת, הרשת פעלה.

מרינה סולודקין: למה משבחים את עצמם כל הזמן?

אלכס מילר: אין ספק שהימים הראשונים רצופים בתקלות מתקלות שונות במערכת כזאת גדולה.

אלכס מילר: היינו צריכים להחליף דגלים באלפי תחנות, עד היום אנחנו עוסקים בלתקן תקנות שנפלו בהן שגיאות, איפה שההכנה שלהם היתה לקויה או שמישהו שינה, או שמישהו הוציא את המפה.

אלכס מילר: זאת מערכת שדורשת תחזוקה הלאה.

ישראל אייכלר: יש לכם מחשבה שנייה על הרעיון של להעביר אנשים מבוגרים, קשישים, אתה גם לא נראה לי סטודנט צעיר בשיטת המעברים?

אופיר אקוניס: יש לו רכב צמוד.

ישראל אייכלר: נראה לי ששיטת המעברים דורשת מחשבה שנייה.

אלכס מילר: אני לא רוצה להתחיל עכשיו בדוגמאות מעולם, אבל אתן לכם דוגמה מחיפה, מטרופולין חיפה, גם שם עשינו שינוי גדול מאוד בתחבורה הציבורית מבוסס מעברים, היו על זה הרבה ויכוחים, הרבה ביקורת, זה לא שינוי שלא התלבטנו בו קודם.

אלכס מילר: בסופו של דבר קיבלנו תוספת של נוסעים בתחבורה הציבורית שמאוד מרוצים מהמערך שם.

ישראל אייכלר: הצעירים אני מבין.

אלכס מילר: מה זה צעירים?

אלכס מילר: התכנית מיועדת להציג מערכת מודרנית, יעילה של תחבורה ציבורית ולמשוך נוסעים חדשים, ולא רק לייצר למערכת תחבורה ציבורית תדמית שאתה רומז לה שמתאימה רק לאנשים מסוג מסוים.

שרה מילוא: מאוד מעליב מה שאתה אומר.

ישראל אייכלר: קשישים זה סוג מסוים, כל הצעירים יהיו קשישים בעזרת השם.

אלכס מילר: שכונה זאת שרוצים להגיע לשכונה אחרת, זה במקרה הקו - - -

שרה מילוא: רואים שאתה לא נוסע באוטובוסים.

ישראל אייכלר: אני מדבר על שיטת המעברים שלא בנוי לא לנשים עם ילדים לא לקשישים וגם לא לילדים קטנים.

אלכס מילר: ברגע שאתה מייצב מעברים ברמת שירות טובה ומערכת כירטוס שתומכת את זה, שלא צריך עוד פעם לעמוד, עוד פעם לשלם, הכרטיס שלך מגבה את המעברים האלה, כן.

אלכס מילר: כל המערכות בעולם של התחבורה הציבורית המודרנית הם מבוססים מעברים, אחרת, אין אפשרות אמיתית לייצר רמת שרות.

אופיר אקוניס: מתבססת על מערכת של תחבורה שהן רכבות תחתיות, אפילו בקהיר, ופה אין.

אופיר אקוניס: אגב, אני לא מאשים פה את המערכת.

אלכס מילר: זו מערכת היררכית.

אופיר אקוניס: בקהיר יש תחלופה של מערכת מדהימה מתחת לאדמה, לכן התחלופה היא הרבה יותר פשוטה.

אופיר אקוניס: תחנת האוטובוס היא במעלית - - -

אלכס מילר: המצב לא נעים בקהיר, ממש לא.

אלכס מילר: אבל נכון, אתה צודק, שבמטרופולינים הגדולים באירופה יש גם מערכות מסילתיות טובות.

ישראל אייכלר: שהכול זורם - - -

מרינה סולודקין: זה 80 שנה קיים שם.

אופיר אקוניס: נכון.

שמעון וקנין: מר אקוניס, הרכבת היום על 80 ונופלת מהפסים ורוצים לעשות על 150.

אופיר אקוניס: לא, זו הרכבת הכבדה.

אלכס מילר: אנחנו הקדשנו תשומת לב גדולה לתכנון קפדני של הרשת, עברנו איתה הרבה מאוד הערות תקופה ארוכה, עברנו את ההערות מכל הכיוונים.

אלכס מילר: זה לא אומר שיצא מוצר מושלם, אנחנו הבטחנו שנמשיך, אנחנו עכשיו נלווה את התכנית.

כרמל שאמה-הכהן: מתי הפעימה הבאה של השינויים?

אלכס מילר: הפעימה השנייה תהיה בערך בספטמבר אוקטובר, כאשר אנחנו נגמור למדוד וללמוד את כל המערכת.

כרמל שאמה-הכהן: אחרי החגים או לפני החגים?

אלכס מילר: נשמע את ההערות, ואז אנחנו נעשה מקצה שיפורים.

כרמל שאמה-הכהן: מר לנגר, זה אחרי החגים או לפני החגים הכוונה שלכם לשינויים?

אלכס מילר: אני לא יודע להגיד, נראה איך נספיק לסקור את כל הקווים ולעבד את הנתונים, ונעשה את זה.

אלכס מילר: אנחנו לא רוצים לעשות סחבת, מצד שני, אנחנו לא רוצים לעשות דברים חפוזים, אנחנו רוצים ללמוד בצורה קפדנית נעשה שיפורים.

כרמל שאמה-הכהן: האם יכולה חברת "דן" לדוגמה להציג תדירות נמוכה יותר ממה שאתם סיכמתם או ממה שמופיע בחוברת שלכם לבין מה שמופיע באתר שלהם?

אלכס מילר: התכנית שלנו בגדול מציעה תדירות הרבה יותר גבוהה, מציגה שעות פעילות ארוכות יותר בקווים המרכזיים, זאת היתה מטרתה.

כרמל שאמה-הכהן: איזה נתון קובע בסוף, אם לדוגמה קו 39, אצלכם מופיע שהתדירות בערב היא בין 30 ל-40 דקות ובאתר דן כתוב פעם בשעה אחרי 9 בערב.

אלכס מילר: כנראה שיש טעות באתר דן.

אלכס מילר: מה שקובע זה הרשיון שלנו והפרסומים שלנו, וכל מקום שנגלה טעות, אגב, גילינו טעויות כאלה מרגע ההפעלה הראשון, הסתברו לנו קשיים כאלה ואחרים, אמרנו נטפל בהם.

אלכס מילר: בסופו של דבר גם צריך להבין שבימים הראשונים בגלל שהנוסעים צריכים יותר אינפורמציה למצוא את דרכם, להסתדר עם מערכת כירטוס חדשה, לא כולם הצטיידו קודם בכרטיסים למרות שיצאנו לדרך, שיש לנו בגוש דן 900 אלף כרטיסים חכמים כבר בידי הנוסעים שנרכשו.

אילאיל טייבר: דן מריצה כרטיס חכם כל שנה וחצי.

אלכס מילר: נכון.

אלכס מילר: כל זה העובדה שאתה כנוסע צריך לשאול ולחפש את דרכך ואולי להחליף תחנה וגם לקנות כרטיס חדש ולשאול שאלה, המערכת הזאת קצת הייתה בימים הראשונים איטית יותר, אבל היא עכשיו מתנקה מהבעיות האלה והיא עכשיו פועלת ומגבירה את הקצב שלה.

אלכס מילר: אני בטוח שבשבוע הבא היא תפעל כבר בצורה טובה.

אופיר אקוניס: מר לנגר אמר דבר חשוב לגבי ספטמבר או אוקטובר.

אופיר אקוניס: עושים סקר נוסעים, ואז יכול להיות מצב שבו חלק מן הקווים יחזרו, חלק מן הקווים, אני לא יודע, ראיתי במפה, היא לא בלתי מסובכת, צריך להבין אותה, מבוגרים בוודאי לא מבינים אותה, אני בקושי, לקח לי זמן.

אופיר אקוניס: אני שואל לא בהתרסה, מה מטרתו של קו 33?

אופיר אקוניס: מי צריך את הדבר המפותל הזה שמגיע בסוף דרך שכונת תל ברוך למסוף רידינג?

אופיר אקוניס: למה בן אדם שיוצא מרמת שיקמה, תראה באיזה דרך, נראה לי אחד הקווים הכי לא רלבנטיים פה.

אופיר אקוניס: האם יכול להיות בסקר הזה שאתם משנים קווים כמו ששינתם והשארתם את קו 45 ועשיתם החלטה נבונה וגם הכנסתם את קו 69 לשיבא.

אופיר אקוניס: אני רוצה לדעת אם יהיו שינויים גם כאלה?

אילאיל טייבר: חבר הכנסת אקוניס, קו 33 מחליף את קו ה-45 לרמת גן לסטודנטים.

אלכס מילר: לא נכון.

אילאיל טייבר: זה מה שאמרו לנו.

כרמל שאמה-הכהן: בוא נשמע את מי שתכנן מה הרציונל?

אלכס מילר: יהיו שינויים, בטח שיהיו שינויים, בשביל מה בודקים ולומדים?

אלכס מילר: בשביל לעשות תיקונים.

שרה מילוא: לא ידעתי שאנחנו שפני נסיון.

שרה מילוא: ...

אלכס מילר: אנחנו לא חושבים שכל החומר אצלנו ומה שתכננו זה יהיה תמיד, להיפך, כל המטרה היא ללמוד מה קרה, לעשות ספירות, לאמת את התחזיות שלנו, ואם הן לא מתאמתות אז צריך לעשות שינוי.

אלכס מילר: אז קודם כל כן, יהיו שינויים בהחלט, אבל הם יהיו שינויים שייעשו על בסיס לימוד יסודי של המצב.

אלכס מילר: אתה רוצה להתעניין בקו - - -

אופיר אקוניס: זה רק דוגמה.

כרמל שאמה-הכהן: מה הרציונל של קו 33?

כרמל שאמה-הכהן: כדוגמה.

רותי אמיר: קו 33 נועד לחזק את הקשר בין רמת גן לבין אזור רמת החייל ועבר הירקון המזרחי.

רותי אמיר: יש היום הרבה אנשים שגרים בעבר הירקון המזרחי שרוצים לנסוע לכיוון רמת גן - - -

שרה מילוא: מעניין שהוא נסע ריק.

איריס טרי: הוא לא נכנס, הוא לא מגיע לעתידים.

אופיר אקוניס: הוא לא נכנס לרמת החייל.

רותי אמיר: הקו הזה מציע קשר בין צפון מזרח תל אביב לצפון מערב תל אביב.

רותי אמיר: קשר נוסף ישיר בעצם לכיוון בין רמת אביב לשכונות עבר הירקון המזרחי, בשעות הבוקר כאשר יש פקקים לכיוון תל אביב, הוא גם מציע לסטודנטים שגרים ברמת גן קשר לאוניברסיטה שבעצם מוקפת גם במסלול יותר ארוך, אבל בזמן נסיעה יותר קצר.

שרה מילוא: חבר הכנסת אקוניס, תבדוק את קו 11 החדש תראה אותו, זה גם יצור כזה מוזר.

כרמל שאמה-הכהן: מה משך הזמן מקצה לקצה?

רותי אמיר: לא מדדנו.

רותי אמיר: בשעת שיא בוקר הוא עוקף את הפקקים.

אופיר אקוניס: שעה וחצי.

איריס טרי: שעה וחצי מגיע מרמת גן לאוניברסיטה.

שרה מילוא: תשאלי את הנהגים המסכנים האלה.

דני דנון: תודה רבה אדוני היושב ראש, אני רוצה לברך אותך על המעקב.

דני דנון: מדובר פה בקהל שבוי, בניגוד למקומות אחרים שאם זה טוב או לא טוב, הקהל שנוסע בתחבורה הציבורית אין לו ברירה אחרת, הוא חייב לנסוע באוטובוס הזה, הוא לא יכול לקחת מונית, אין לו רכב פרטי.

דני דנון: לפי דעתי הדיון הוא חשוב, וגם יש דיוני מעקב בנושא, אדוני היושב ראש.

דני דנון: אני רוצה כיושב ראש ועדת העלייה הקליטה והתפוצות לומר מלה על נושא ההסברה.

דני דנון: לגבי התכנית מוקדם לדעת אם היא טובה או רעה, לכולם אני אומר זאת.

דני דנון: יכול להיות שבעוד שנה נשב פה ונגיד, כל הכבוד, ושאפו, אין לי את הכלים לדעת.

דני דנון: לגבי ההיערכות שלכם להסברת התכנית היו פה מספר כשלים.

דני דנון: אני מחבב מאוד את דובל'ה נבון, הוא עשה קמפיין להסברה בנושא הזה.

דני דנון: אבל קהל היעד העיקרי שנוסע בתחבורה הציבורית - - -

אופיר אקוניס: השאלה אם הוא מחבב אותך.

דני דנון: לא יודע, לא שאלתי אותו, חבר הכנסת אקוניס.

דני דנון: אבל מי נוסע בתחבורה הציבורית?

דני דנון: עולים חדשים דוברי רוסית, עולים חדשים דוברי אמהרית, עובדים זרים.

דני דנון: אני מרגיש שלא נערכתם נכון.

שרה מילוא: סליחה, גם אני נוסעת.

דני דנון: כל עם ישראל, אבל אני חושב שמסע ההסברה לא היה מכוון לקהל היעד של הנוסעים, נקודתית.

דני דנון: אני קיבלתי תלונות רבות כיו"ר ועדת עלייה וקליטה מרוסים, עולים חדשים מרוסיה שהרגישו חסרי אונים.

דני דנון: אתר האינטרנט לא נתן מענה, הברושור לא היה ברוסית, פה אני חושב שהיה כשל של המשרד בנושא היערכות הסברתית לרפורמה, ואני לא מכיר מספיק טוב, אני גם מודה, נסעתי רבות בקווים, כסטודנט, כחייל.

דני דנון: היום אני לא נוסע בתחבורה הציבורית, אבל אני חושב שהקהל השבוי הזה אנחנו צריכים להיות מאוד רגישים לנושא.

דני דנון: הערה שנייה לגבי מוניות השרות.

דני דנון: אני מברך אותך על החלטתך להכליל את מוניות השרות בתוך המערך הרב קווי הזה.

דני דנון: אבל זה צריך לקרות, אני מבקש מאדוני היושב ראש, להכליל היום בהחלטת הוועדה שעד סוף השנה - המשרד שיודע לבצע דברים, הוא קובע לוחות זמנים ומבצע.

דני דנון: לקבל החלטה שעד סוף השנה מוניות השרות ייכללו ברב קוו.

דני דנון: אם אותם מפעילים לא מסוגלים לשים את המתקן או לשים את המחשב, סליחה, אתם משרד חזק, אתם יודעים יש לכם סנקציות, לא ייכללו אותם מי שלא יוכל להפעיל את זה.

דני דנון: אבל לקבוע שעד סוף השנה מוניות שרות נכללות וליצור מצב שלתושבים יהיה יותר קל, כי היום להגיד למישהו לך תקנה כרטיס כזה וכרטיס אחר ותחליף את זה, ושוב, מדובר בקהל שלא תמיד קל לו את כל הרכישות האלו והמעברים האלה.

דני דנון: לכן אני מבקש שאנחנו נשים קץ לנושא מוניות השרות.

דני דנון: אנחנו הקמנו ועדת כלכלה, ועדת משנה לתחבורה ציבורית.

דני דנון: חבר הכנסת אייכלר נמצא פה.

דני דנון: אנחנו נעקוב באופן שוטף לגבי יישום הרפורמה, ואנחנו גם אומרים פה לנציגים השונים, "אגד", "דן", מוניות, כל הגופים, תפנו אלינו דברים נקודתיים, אנחנו נשמח להיות כתובת עבורכם, עבור אותו קהל שאין לו שום ברירה אחרת.

כרמל שאמה-הכהן: הברושור לא ברוסית, אבל גם ברושור זה לא בעברית, העלון התכוונת.

כרמל שאמה-הכהן: בגלל שהדיון הזה הוא גם דיון של התושבים, לא פחות משל חברי הכנסת, נעשה שיטת הריצ'-רצ' בין דובר מטעם חבר הכנסת ודובר מטעם האורחים התושבים.

אלי שמעוני: אני מזכיר ועד החייל בתל אביב.

אלי שמעוני: לנו היו שני קווי אוטובוס - 20, 28 שהחליטו עליו עיריית תל אביב וחברת "דן" וזה שירת אותנו לכל המקומות - לבתי החולים למרכזי הקניות, לשווקים, לבתי הספר, אזורי הבידור ולחוף הים.

אלי שמעוני: היתה בעיה של התדירות ועל זה קבענו, זה הכול, אבל הגענו לכל מקום, לא היתה בעיה.

אלי שמעוני: עכשיו המתכננים חשבו שאיכילוב זה סטודיו C או אולי מכון כושר שאנשים צריכים להגיע להתעלמות, וטוב שיילכו 700 מטר ברגל, בגשם זה עוזר לכושר, אבל זה לא התאים כי האנשים האלה לא בדקו מה שהם עושים.

אלי שמעוני: בתיאוריה הם עשו שיתוף ציבור, זה שיש כנס בלופים זה יהיה יושב ראש, הם באו אלינו פעמיים לפני שנה ולפני חצי שנה ונאמו כמה זה יהיה טוב.

אלי שמעוני: הסבירו, האנשים אמרו שום דבר לא.

אלי שמעוני: אנחנו בפברואר השנה שלחנו להם מכתב מפורט מהשכונה לאן מגיעים תושבי השכונה, ובהתאם לקו 28 אלה היעדים שלנו.

אופיר אקוניס: גם יו"ר האופוזיציה חתמה?

איריס טרי: כן.

אלי שמעוני: כך ששיתוף ציבור זה עורבא פרח, לא היה ולא נברא שיתוף ציבור, כי הגשנו מסמך מסודר לפי סעיפים לפי מקומות, שום דבר לא נעשה בדבר הזה.

אילאיל טייבר: וזה לא רק הם, כל הרבעים בעיר.

אלי שמעוני: הם לא הציגו מפה כללית שאפשר לדעת.

אלי שמעוני: בחוברת אתה יודע את הקו, אבל איפה הוא מתחבר אתה לא יכול לדעת.

אלי שמעוני: יש בעולם חברת גוגל שהוציאה מפה ל-484 ערים, כשאתה אומר אני נמצא ברחוב זה וזה אני רוצה להגיע לשם, אומר לך כמה תיסע תחנות להחליף קו מספר זה ותגיע תוך 27 דקות, וסטטיסטית לכל שעה משעות היום בהתאם לנסיעות זה עושה סדר, הם ידעו על הדבר הזה אבל לא עשו, למה?

אלי שמעוני: אולי הם רוצים להסתיר את המידע מהתושבים.

יהודה אלבז: לא נכון, יש.

אלי שמעוני: עזוב, את הקו הזה ראיתי זה קו כמו בחוברת, אי אפשר לדעת מזה שום דבר.

אלי שמעוני: אני נכנסתי לזה.

אילאיל טייבר: אין לך באתר מוצא ליעד, אתה לא יכול לתכנן.

אילאיל טייבר: אתמול נכנסתי לאתר לא היה.

יהודה אלבז: 87 – יש לך הכול.

אילאיל טייבר: באמת, תחכה אתה חצי שנה, אני מדברת על האינטרנט הצ'ט שלכם קרס ב-26 ליוני הוא קרס.

איריס טרי: בבקשה לא לשקר.

אלי שמעוני: אני גם עשיתי בדיקה יומיים נסעתי העירה לבדוק איך זה עובד.

אלי שמעוני: הדיילים, כמו שפה כבר הוסבר לא תודרכו בכלום, היו מאשקלון, מחדרה, אחד מהם שמע על רחוב דיזינגוף והוא הבטיח שהוא יילך לבקר.

אלי שמעוני: הם לא מסרו שום מידע, הם לא יכלו למסור לי.

אלי שמעוני: הנהגים אותו דבר, אמרו לי אנחנו לא מתמצאים, אז היו עוברים לתחנה, נהג אחד הביא בן אדם שישב בקצה והסתכל, יש או אין תחנה ולפי זה לעצור.

אלי שמעוני: זאת ההכנה של הנהגים 11 שנה עבדו, 280 מליון שקל הוציאו וזאת התוצאה הארגונית.

אלי שמעוני: אני לא מבין, תאמינו לי, ארגנתי דברים, ברמת ארגון כזאת יש בעיה למדינה.

כרמל שאמה-הכהן: תודה.

כרמל שאמה-הכהן: חבר הכנסת דב חנין, בבקשה.

דב חנין: תודה רבה אדוני היושב ראש, אני משתמש כבד בתחבורה ציבורית בתל אביב, אני רוצה לומר לכם שגם ביום שישי וגם ביום ראשון כמשתמש בתחבורה ציבורית פגשתי הרבה מאוד אזרחים מבולבלים, כועסים, מחפשים, והמצוקה הזו, אדוני היושב ראש, היא מצוקה אמיתית.

דב חנין: נמצאים פה איתנו האזרחים, אני מציע לאנשי משרד התחבורה, אני יודע שיש לכם רצון להקשיב להם, אבל באמת להקשיב להם באופן פתוח ואמיתי.

דב חנין: האנשים האלה לא באים נגד התחבורה הציבורית וגם לא נגד משרד התחבורה, הם הקהל, הם משתמשי התחבורה הציבורית והם רוצים וזכאים לתחבורה ציבורית טובה.

דב חנין: צריך להקשיב להם לא רק כי אנחנו בדמוקרטיה והאזרחים צריכים בסופו של דבר לקבוע, אנחנו דמוקרטיה, אלא גם ברמה המקצועית, בידי האנשים האלה הצטבר ידע מעשי עצום של שנים של שימוש.

דב חנין: הם יודעים מתוך הרגליים והישיבה שלהם באוטובוסים איך הדברים נראים.

דב חנין: זו הפנייה שלי לאנשי משרד התחבורה.

דב חנין: הפנייה שלי לתושבים, אני יודע שזו פנייה לא קלה, אבל אני רוצה שתאמינו לי.

דב חנין: אני אומר את זה כאיש אופוזיציה בכנסת, אני לא מחוייב לממשלה בשום דבר, אבל לאנשי משרד התחבורה שעבדו על הנושא הזה הם אנשים מאוד מקצועיים ובאמת רצו, באמת רצו לקדם ולשפר את התחבורה הציבורית, והם גם אני חושב צדקו בנקודה אחת מאוד חשובה, כשאנחנו מדברים על שדרוג של תחבורה ציבורית בתל אביב, אנחנו לא יכולים להמשיך ולהשלות את עצמנו שבסוף תגיע רכבת קלה ותפתור את הבעיות, לזה אי אפשר להמשיך ולהמתין.

דב חנין: הפתרון צריך להיות באוטובוסים.

דב חנין: יש לנו מערכת אוטובוסים, ומערכת האוטובוסים הקיימת ואני אומר את זה כמשתמש – היא על הפנים, עזבו את הרפורמה לפני הרפורמה.

אילאיל טייבר: לא נכון.

שרה מילוא: היא לא מצויינת.

איריס טרי: עלית על אוטובוס והגעת לאן שרצית.

דב חנין: קודם כל עליתי על אוטובוס כשהאוטובוס כבר הגיע, או שהוא הגיע, או שהוא לא הגיע, או שאני המתנתי לו הרבה זמן וכמה זמן המתנתי לו, וכשהוא הגיע, כמה זמן הוא נסע, ומה היה המסלול שלו.

שרה מילוא: זה לא בדיוק כפי שאתה אומר.

איריס טרי: היום הוא נוסע יותר.

דב חנין: גברתי, שנינו הרי מכירים את התחבורה הציבורית בתל אביב.

דב חנין: ולכן אני אומר את הדברים, אני יודע שהדברים הם אולי לא מקובלים על כל המשתתפים פה.

דב חנין: יש בתל אביב כמה קווי אוטובוס, ואני אתן לך גברתי כמה דוגמאות לא בזמן הדיון, שהסיבה היחידה לעובדה שהם נמצאים בצורה הזו היא סיבה היסטורית, כי כך זה פעם היה, לכן אוטובוס נוסע והוא עובר ומתפתל ומתגלגל ואין בזה הגיון, צריך את הדברים האלה לשנות.

שרה מילוא: יש כמה קווים - - -

דב חנין: מה נעשה בתחום הזה?

דב חנין: מה שנעשה בתחום הזה זה מין טיפול בהלם, שהוא ניתוח דרמטי ודרסטי במכה אחת שמאוד קשה לעכל אותו.

דב חנין: אני חושב שההסברה לא היתה מוצלחת, כי אני חושב שההסברה לא דיברה על הפתרון.

דב חנין: מה זה לקחו לי הקו?

דב חנין: כולם רואים שלקחו לי את הקו, מה עושים עכשיו?

אלי שמעוני: הדובים לקחו את הקו.

דב חנין: המשתמשים לא יודעים, באמת לא יודעים, מה הפתרונות שהרפורמה מציעה.

דב חנין: עזבו אם הפתרונות טובים או לא טובים, קודם כל מה הפתרונות שהרפורמה מציעה, לא יודעים את זה וזו הבעיה.

דב חנין: הדבר השני, אני חושב נעשתה פה שגיאה גדולה בנושא של ההידברות עם הציבור.

דב חנין: עובדים על הרפורמה הזו שנים, אני לא חושב שאת העשר השנים שהשקיעו, והשקיעו עשר שנים בעבודה מקצועית, ואני אומר, אפשר לבקר, אבל בואו נהיה הגונים עם עצמנו בדברים שצריך לציין אותם, עבדו על זה מאוד ברצינות, והשקיעו.

אילאיל טייבר: אלה התוצאות?

דב חנין: את אותו מאמץ צריך היה להשקיע גם בהידברות עם התושבים וזה לא נעשה.

דב חנין: אני משתומם אדוני היושב ראש, שלא נמצאת פה עיריית תל אביב.

אילאיל טייבר: הוא בחוץ לארץ.

דב חנין: אני יודע שראש העיר הוא טייס ומלמעלה העיר נראית הרבה יותר יפה, אבל הגיע הזמן שהוא ינחת, והתפקיד לדבר עם התושבים הוא קודם כל תפקיד של עירייה.

דב חנין: העירייה צריכה להיות מערכת הקישור בין הממשלה, ואני מתפלא על חוסר התפקוד, אני אומר את זה בשפה עדינה, של ראש עיריית תל אביב בנושא הזה.

דב חנין: מה לעשות עכשיו?

דב חנין: ארבעה דברים בקיצור.

דב חנין: להקשיב בקשב רב לתושבים ולתקן מהר, כמה שיותר מהר.

דב חנין: יש פה קבוצות מאורגנות של תושבים, ועדי שכונות, התארגנויות מקומיות, יש אתרי פייסבוק, אתם יכולים לראות איפה יש בעיה של בן אדם בודד שזה רק בעיה שלו, איפה יש בעיה של ציבור, ואיפה שיש בעיה של ציבור שצריך להיענות.

דב חנין: נקודה שנייה, קונספציית המעבר היא קונספציה שיש בה הרבה הגיון, אבל היא עובדת רק במצב אחד – שהכול עובד כמו שעון, אני יורד מהאוטובוס מחכה שלושים שניות ועולה לאוטובוס הבא.

דב חנין: אבל כשאוטובוסים תקועים, כי אין נת"צים, תקועים בפקקים, ושלוש דקות זה 30 דקות.

אילאיל טייבר: והמעבר לא באותה תחנה.

דב חנין: לכן אני אומר, צריך לנצל את הפעימה של ספטמבר כבר, כדי להגביר מאוד את כמות הנת"צים בתל אביב, לאפשר לאוטובוסים לנסוע, ברמזורים עדיפויות, בנתיבים עדיפות, על זה צריך להיאבק עכשיו.

דב חנין: נקודה שלישית, נושא המחירים, אני חושב שעשיתם דבר יפה מאוד עם חופשי לכולם, אבל יש עלייה במחירים, היא משדרת מסר לא נכון לציבור.

דב חנין: אתם צריכים להעניק חופשי חודשי אזורי, אני יודע שאפשר לנסוע מראשון לתל אביב, אבל יש הרבה אנשים שרוצים להישאר בתל אביב ולהם זה עלה המחיר.

איריס טרי: זה הדבר הכי חשוב.

דב חנין: לכן חופשי חודשי וכרטיסיות מקומיות זולות זה מהלך שצריך לבצע אותו מיידית.

דב חנין: נקודה אחרונה, אני אומר בתסכול, אני הצעתי גישה קצת אחרת, אני לא מציע לחזור אליה, אבל עדיין ניתן ליישם אותה.

דב חנין: אני אמרתי במקום לעשות מהפכה בכל הקווים בבת אחת, קחו שני קווים אבל תעשו אותם מעולה שתמיד יהיה להם עדיפות, שיהיו שם אוטובוסים נפלאים, שהשרות יהיה מצוין, שזה ירוץ כל שתי דקות, ואז בכל שכונה יגידו גם אנחנו רוצים אוטובוס כזה.

דב חנין: זה עדיין ניתן לביצוע בלב של המערכת.

אבי בטלהיים: הדבר שאותנו הכי קומם היא העובדה שלא פנו להתייעץ איתנו, ולא לשאול אותנו.

אבי בטלהיים: מקום שמשרת מליון וחצי חולים בשנה, חלקם נכים, חלקם אנשים מבוגרים מאוד, חיילים פצועים, ילדים חולים שמלווים על ידי הוריהם ולעתים סבים וסבתות מבוגרים.

אבי בטלהיים: הרבה מאוד קווים נכנסים לתוך תל השומר מפזרים בנקודות רבות את החולים הללו.

אבי בטלהיים: ברגע שנפסקה כמעט כליל הכניסה פנימה לתוך תל השומר, נגרם להם נזק אדיר.

אבי בטלהיים: צריך להבין שתל השומר זה קמפוס של 800 דונאם, כלומר, לעתים מדובר בהליכה של קילומטרים, האנשים האלה לא מסוגלים.

אבי בטלהיים: למה לא פנו?

אבי בטלהיים: למה לא שואלים?

אבי בטלהיים: יכלו גם לא לקבל חלק מההמלצות, אבל יכלו לפחות לשמוע הצעות, כיווני מחשבה חדשים שלנו.

אבי בטלהיים: מנהל המרכז הרפואי שיבא פרופ' זאב רוטשטיין שיגר מייד כאשר נודע שהרפורמה יוצאת לדרך מכתב בהול לשר התחבורה מר ישראל כץ וקבל על ביטולם של קווים קריטיים למטופלים בתל השומר כמו קו 35, 45, 64, קו אחד לאור המחאה הוחזר וטוב שכך, אבל עדיין יש נזק גדול מאוד.

כרמל שאמה-הכהן: איזה קו הוחזר?

אבי בטלהיים: קו 45.

אילאיל טייבר: 45 פעם בשעה הוא נוסע.

ישראל אייכלר: במקום 4 פעמים בשעה.

אבי בטלהיים: נוצרה בעיה קשה מאוד לציבור לקוחות חשוב מאוד שלנו, זה ציבור של מטופלים וחולים מהעיר בני ברק, שהגישה שלהם הישירה אלינו ומטבע הדברים הם מטופלים בתל השומר, הפגישה הזאת נפגעה, מדובר באנשים שלא יכולים לנסוע במוניות, חלקם ידם אינה משגת, אנשים שאין להם כלי רכב פרטיים.

אבי בטלהיים: נגרם פה נזק גדול מאוד שאפשר היה להימנע לפחות מחלקו.

אבי בטלהיים: אם היה פה איזשהו סוג של דיאלוג.

אבי בטלהיים: כמובן שהרפורמה הזאת עוררה סערה גדולה מאוד, גם בקרב עובדים שלנו, יש לנו כמעט 8,000 עובדים בשיבא, שרבים מהם גם הם נעזרים הם גרים בגוש דן בערים רבות, גם הם נעזרים בתחבורה ציבורית, אבל בעיקר מחולים, שהדבר הזה פגע בהם בצורה קשה מאוד.

אבי בטלהיים: אני רוצה לקרוא באוזניכם עדות של סטודנטית לתואר שלישי במדעי הרפואה, שהיא בעצמה גם נפגעה כתוצאה מכך שהקווים הוחלפו, אבל היא לא דיברה בשם עצמה רק.

אבי בטלהיים: היא כותבת כך אלינו, להנהלת בית החולים.

אבי בטלהיים: "האמת שלא בשם עצמי אני מדברת, יהיה לי קשה אבל אני אתמודד.

אבי בטלהיים: הבעיה הרבה יותר קשה עם הרפורמה הזו, אני נוסעת בקו 64 בתוך תל השומר, זהו קו עמוס מאוד, באופן תמידי שמשרת חיילים רבים, סטודנטים ואני נתקלת באנשים חולים שמגיעים באמצעות הקו הזה לטיפול במרכז הסרטן.

אבי בטלהיים: הקו הזה גם משרת אנשים מבוגרים ומוגבלים שנצרכים להגיע לייעוץ בבניין הראשי שמרוחק מאוד מהתחנה האחרונה של קו 70, כואב לי לדמיין את האנשים האלה.

אבי בטלהיים: יורדים מאוטובוס, במקרה הזה קו 70, ממתינים בשרב או בגשם כדי להגיע לטיפול רפואי, זה אבסורד, זה יפגע בהמון אנשים.

אבי בטלהיים: איך יכול להיות שפוגעים כך באנשים שידם אינה משגת להשיג רכב פרטי"?

אבי בטלהיים: מנהלת הלשכה של אחד מהמנהלים שלנו כתבה מייל למנהל בית החולים: ""נתקלתי היום בחולת פרקינסון שכולה רועדת, שנאלצה לרדת מקו 70 ולא יודעת לאן להגיע.

אבי בטלהיים: שואלת אנשים לאן להגיע, ועוד ועוד.

אבי בטלהיים: הדברים האלה אינם תקינים.

אבי בטלהיים: אנחנו בית חולים הגדול ביותר במדינה ובמזרח התיכון, כאמור מיליון וחצי חולים בשנה, עשרות אלפים בחודש, בואו נידבר, בואו נתקן טעויות, יש לנו גם הצעה אופרטיבית שהעלה פרופ' רוטשטיין שאיש בינתיים לא שומע אבל אני אעלה אותה פה.

כרמל שאמה-הכהן: מה ההצעה?

אבי בטלהיים: ליד בית החולים תל השומר ישנם שני מסופים של אוטובוסים, האחד ליד המחנה הצבאי תל השומר בכניסה שלנו, והשני, בצומת תל השומר פינת דרך השלום.

אבי בטלהיים: אם התחבורה הציבורית רוצה להימנע מלהיכנס לתוך בית החולים מה שעשתה שנים, מקובל.

אבי בטלהיים: יגיעו האוטובוסים לאותם שני מסופים ומיניבוסים קטנים, אבל ירוקים ידידותיים לסביבה, ייצאו כל הזמן בשאטלים בתוך 14 נקודות שאנחנו נקצה אותם לרווחת החולים והמטופלים בתוך תל השומר.

אבי בטלהיים: מדי עשר דקות ייכנסו וייצאו אנשים לאותם עשרות קווים שישנם שם בסביבה, כך ייחסך המון זמן לאוטובוסים שצריכים להיתקע בכניסות ודאי בשעות הלחץ עד שהם נכנסים ובודקים אותם ונכנסים פנימה.

ישראל אייכלר: בהדסה זה פועל, אגב, מהחניונים יש שאטל כל הזמן.

אבי בטלהיים: נכון, ידברו איתנו, נגיע להסדר כזה.

אבי בטלהיים: לפחות משבע בבוקר עד שבע בערב יהיו שאטלים כאלה שייכנסו וייצאו זה טוב לכולם, זה יחסוך זמן, זה לא יזהם את האוויר, ובעיקר זה יהיה לטובת עשרות האלפים כאמור בחודש שנכנסים מדי יום לקבל טיפולים בתל השומר.

כרמל שאמה-הכהן: נשאל מה תגובת משרד התחבורה להצעה האופרטיבית שלו?

רותי אמיר: אני רוצה קודם להתייחס לנושא תל השומר.

רותי אמיר: אמנם לא נועצנו בהנהלה, עשינו סקר שדיברו עם החולים ועם העובדים - - -

שרה מילוא: אה, עם החולים דיברתם מעניין.

רותי אמיר: - - - שמגיעים לבית החולים, אנשים שלא מגיעים ברכב פרטי, עשינו סקר רחב היקף.

רותי אמיר: במסגרת התכנית השירות לתל השומר שופר, שעות הפעילות הוארכו, הקווים שנכנסו לתוך בית החולים דווקא שופרו.

שרה מילוא: איך שופרו?

שרה מילוא: תגידי לי, את לא תרדי מהמנטרות שלך?

איריס טרי: מזה שלושה חודשים אנחנו שומעים את התשובות האלה.

אופיר אקוניס: אולי רותי תסבירי לנו איך הם שופרו.

רותי אמיר: לגבי ההערה שקשישים וחולים לא יכולים לעשות מעבר, אז לשאטלים הם כן יכולים לעשות מעבר?

רותי אמיר: זה הרי אותו דבר זה מעבר.

איריס טרי: זה לא אותו דבר.

ישראל אייכלר: מדבר על הרע במיעוטו.

רותי אמיר: הצענו קו חדש קו 139 קו שנוסע מרידינג דרך מרכז תל אביב, דרום רמת גן לתל השומר, נכנס לתוך בית החולים, פועל עד חצות בתדירות גבוהה.

כרמל שאמה-הכהן: מה התדירות שלו?

רותי אמיר: אני לא זוכרת כרגע בעל פה.

רותי אמיר: לדעתי, כל רבע שעה, קו נוסף קו 143 וקו 43 מחולון בת ים שופרה הפריסה שלהם כך שהם נותנים שירות ליותר תושבים מחולון ובת ים, והוארכו שעות הפעילות שלהם והתדירות שלהם שופרה.

איריס טרי: חולון נוסעים לוולפסון לא לשיבא.

רותי אמיר: בתיאום עם עיריית בני ברק בודקים, יש היום שאטל פרטי שמופעל בין בני ברק לבין תל השומר, אנחנו בוחנים עם עיריית בני ברק למסד אותו ולהפוך אותו לשירות בתחבורה הציבורית.

כרמל שאמה-הכהן: הקו החלופי 135 מה התדירות שלו?

כרמל שאמה-הכהן: אחת לשעה.

רותי אמיר: 135, הקו החדש שפועל מרמת שיקמה, אני גם לא זוכרת.

כרמל שאמה-הכהן: פעם בשעה.

שרה מילוא: למה הוא לא פועל מהתחנה מרכזית?

רותי אמיר: הוא קו ייעודי לשכונה, כפי שאלכס אמר, אנחנו נבחן הרי את כל הקווים.

כרמל שאמה-הכהן: אבל אם יש כבר שכונה ברמת גן שצריכה תחבורה ציבורית, למשל, משתי השכונות שהכי צריכות תחבורה ציבורית, אחת מהן זה רמת שיקמה.

אופיר אקוניס: למה הורדתם את 35?

רותי אמיר: יש קו חדש יותר תדיר 139 שפועל מחמש וחצי בבוקר עד - - -

כרמל שאמה-הכהן: והוא עובר דרך רמת שיקמה?

רותי אמיר: הוא עובר דרך אלוף שדה.

כרמל שאמה-הכהן: אז זה בחילוף.

רותי אמיר: הארכנו את קו 69 מגבעת שמואל לתל השומר, קו נוסף.

שרה מילוא: אבל מתחנה המרכזית יש לך קו, שמשרת את לה-גארדיה?

שרה מילוא: לא.

אופיר אקוניס: זה בוטל.

איריס טרי: גם קו 7 בוטל מצפון מזרח.

רותי אמיר: הסיבה שקו 35 בוטל כי הביקושים מתחנה מרכזית עצמה לתל השומר ירדו על פני השנים.

אופיר אקוניס: מתחנת הקצה, אבל לא מהדרך, לא מלה-גארדיה, לא מרמת השקמה.

שרה מילוא: שקר.

שרה מילוא: אנחנו גרים באזור.

שרה מילוא: זה לא נכון, האוטובוס היה מפוצץ, זה לא נכון.

אופיר אקוניס: התחנה המרכזית בתל אביב, גברתי, היא כישלון קשה מאוד שלא קשור לרפורמה הזאת, זה כישלון היסטורי, צריך לטפל בה, יש לי גם כל מיני רעיונות לא כרגע.

אופיר אקוניס: יש שם רעיונות.

אופיר אקוניס: זה לא יכול להיות, את הגעת לתחנת קצה שמשם לא היה ביקוש.

אופיר אקוניס: אבל מרחוב לה-גארדיה, מרמת שיקמה היה ביקוש עצום לבית חולים "שיבא" וגם אני השתמשתי בו.

איריס טרי: קו 7 מצפון מזרח בוטל.

אילאיל טייבר: רותי, ממתי הסקר?

רותי אמיר: מ-2002.

רותי אמיר: אני רוצה להתייחס לדבריו של דב חנין.

רותי אמיר: אנחנו קיימנו פגישות עם תושבים במשך 7 שנים אחרונות.

אליעזר שמעוני: תסתכלי לי בעיניים.

רותי אמיר: אנחנו ערכנו מאות שינויים בתכנית.

אילאיל טייבר: אף לא אחד.

רותי אמיר: לגבי רמת החייל לדוגמה ב-1 ביולי שונה בעקבות ההערות - - -

איריס טרי: אנחנו לא צריכים את הקו הזה.

אליעזר שמעוני: הוא לא מגיע לאיכילוב לא לשום מקום.

שרה מילוא: רותי, אנחנו מחזירים לך את כל הקווים החדשים שהכנסת לשכונות שלנו.

אבי בטלהיים: רק הערה אחת לדוברת.

אבי בטלהיים: היא מודה שעם הנהלת תל השומר היא לא התייעצה, ולחילופין היא אומרת שהם עשו סקר בקרב הנוסעים.

אבי בטלהיים: זה מאוד מוזר איזה סקר הם עשו ועם מי הם דיברו, כי אנחנו מקבלים את כל התלונות.

אבי בטלהיים: כמות התלונות היא עצומה, והיא מקפלת בתוכה סיפורים קורעי לב של אנשים, גם ידם אינה משגת ובעיקר עם אנשים חולים ומוגבלים.

אבי בטלהיים: הדבר הזה חייב לבוא על תיקונו, ומוטב מאוחר.

אבי בטלהיים: צריך פה להידבר, ולהגיע להסכמה לגבי כל מיני תיקונים בעיקר הכניסה לתוך תל השומר, כאמור, זה קמפוס ענק והדבר הזה חייב לבוא על תיקונו.

כרמל שאמה-הכהן: תודה.

אילאיל טייבר: שלום לכולם, אני יושבת פה ושומעת, ואני אתחיל מההלם שדב וכולכם אמרתם.

אילאיל טייבר: הפעילו עלינו ב-1 ליולי 4 פצצות, כאשר כל אחת מהן היא פצצה שהיתה צריכה להיות מוטלת בנפרד ולא ביחד.

אילאיל טייבר: ואף אחת מהתכניות האלה שהן טובות לכשעצמן, אף אחד מאיתנו פה מחברי הועדים שיושבים פה לא אומרים שהן לא טובות, אבל כל אחת ואחת לא עברה ניסוי ותיקונים לגביה והציבור כרגע באוטובוסים, רבותיי, וגם היום הוא המום, הוא חסר אונים והוא לא יודע מה קורה איתו.

אילאיל טייבר: אני רוצה לעבור אחד אחד על הרפורמות האלה ולהראות לכם לא את המלים היפות אלא הבעייתיות שבהם.

אילאיל טייבר: הרפורמה הראשונה שאני אתייחס אליה היא נושא של הנתצ"ים ואכיפה, אז נכון, עיריית תל אביב הוסיפה עוד 4 נת"צים וזה מבורך, אבל האכיפה איננה.

אילאיל טייבר: הבטיחו לנו אנשי משרד התחבורה ב-13 ליוני היתה לנו פגישה עם המנכ"ל בבית ברבור, אמרו לנו עוד טרם ב-30 ליוני כבר יהיו הנציגים שלנו, המשטרה תתחיל לאכוף נת"צים.

אילאיל טייבר: רבותיי, אני נסעתי אתמול באבן גבירול, השעה הייתה 2 אחר הצהריים עד שלוש לא היה שוטר, אפילו לא ראינו בדל של שוטר, חנו מכוניות לאורך הנת"צים, אין אכיפה בנת"צים.

דב חנין: נת"צ הוא חנייה בעיקר.

אילאיל טייבר: נכון, דב, הרי שמו שילוט מיוחד.

שלמה פלדמן: האכיפה מתחילה ב-7 ביולי.

אילאיל טייבר: לנו אמרו עוד בינואר בפגישה הראשונה שהיתה לנו עם נתיבי איילון שיוצא מכרז למצלמות אכיפה, עד היום אין מצלמות אכיפה, בעיתון ראינו בשבוע האחרון שכפי הנראה שהמצלמות במכרז התבטל.

אילאיל טייבר: אז זה נושא תשתיתי שאם רוצים להצליח בהכנסת רפורמה, צריך קודם כל לשים את התשתית.

אילאיל טייבר: הנושא הזה פרוץ לחלוטין.

אילאיל טייבר: נושא הכרטיס החכם, רבותיי, נושא מבורך.

אילאיל טייבר: זה שאנחנו יכולים להיות אדישים לכל מפעיל מעולה מבחינת הנוסעים, אבל לא עשו פיילוט בנושא הזה.

אילאיל טייבר: חברת אגד יש להם המון בעיות עם הנושא הזה, המכונות שלהם לא מצליחות להיות מסונכרנות, הנהגים אינם יודעים מה קורה.

אילאיל טייבר: אני יכולה לספר לכם שהבוקר רציתי לטעון את הכרטיס רב קוי שלי, שנאמר לי על ידי משרד התחבורה שבפעם הראשונה שאני קונה את הרב קוו האנונימי, אני מטעינה אותו ב-2 נסיעות 5 עבור הכרטיס, ואחר כך אני יכולה להטעין אותו בכמה נסיעות שאני רוצה.

אילאיל טייבר: לא נכון, אני רציתי להטעין אותו היום בנסיעה אחת בודדת ב-6.40, אי אפשר.

יהודה מטרסי: זה כתוב בחוברת של משרד התחבורה.

אילאיל טייבר: חבר "דן" יקר שלי, אני לא מתקיפה את "אגד", מייד אגיד הרבה דברים טובים על "אגד".

אילאיל טייבר: אני לא יכולה, הרב קוו הזה, הכרטיס היומי שכל כך מתגאים בו, הם רק שוכחים להגיד שיהיו לך 90 דקות אם זה תלוי רב.

אילאיל טייבר: אם עלה תושב וקנה כרטיס בודד, אין לו 90 דקות.

אילאיל טייבר: כל פעם שהוא יעלה ויירד מאוטובוס הוא ישלם את המחיר.

אילאיל טייבר: דרך אגב, זה מצויין למי?

אילאיל טייבר: זה מצויין אולי לחברות ההסעים, זה לא טוב לנו לנוסעים.

אילאיל טייבר: אני ראיתי גם ביום שישי וגם היום הרבה מאוד אנשים שעולים ומשלמים ואף אחד לא אומר להם אף מילה, אף מילה שאין להם את ה-90 דקות.

אילאיל טייבר: אחר כך עולים אנשים עם הכרטיס אומרים, אבל יש לנו 90 דקות.

אילאיל טייבר: אף אחד לא יודע את זה.

אילאיל טייבר: אני מדברת על "אגד" תל אביב.

אילאיל טייבר: רבותיי, גם באתר שלהם, כתוב שהכרטיס עולה 6.40 ל-90 דקות, לא כתוב מותנה רב קו, צריך להיות היה מותנה רב קו, אמרנו למנכ"ל ב-13 ביוני, היה להם מספיק זמן לתקן את זה, לא תיקנו, יש עוד הרבה מאוד בעיות קטנות או גדולות, כל אחד מסתכל על זה מהצד שלו בנושא של הרב קוו.

אילאיל טייבר: יש לנו say עם הגימלאים, אני לא אכנס פה כי אני רוצה להמשיך הלאה.

אילאיל טייבר: גם הנושא התשתיתי של הכרטיס החכם לא סגור כולו, לא סגור כולו מצד של המפעילים ולא סגור מהצד של הנוסעים.

אילאיל טייבר: הנוסעים אינם יודעים איך להתייחס לזה, והנהגים לא מסוגלים גם לעמוד ולהסביר להם, משום שהם צריכים לנהוג.

כרמל שאמה-הכהן: נא לסכם גברתי.

אילאיל טייבר: נושא הרשת – רק מלה אחת על הלוחות האלקטרוניים שיהיו רק ב-2013, ועל הנושא של הרשת.

אילאיל טייבר: אני לא מסכימה איתך מר חנין, התחבורה בתל אביב היתה טובה, אם אפשר לשפר אותה, בוודאי.

אילאיל טייבר: כרגע המצב של הרשת הוא שיש בלאגן מאוד גדול.

אילאיל טייבר: הנושא של ההדרכה, תרשה לי כבוד היושב ראש, לומר משהו לגבי ההדרכה של הדיילים, כי היו לי שיחות עם הדיילים.

אילאיל טייבר: מסתבר שההדרכה שהם קיבלו היא של 4 שעות, כששאלתי אותם מה אמרו להם ב-4 שעות, אז הם סיפרו לי שאמרו להם כמה התכנית טובה.

אילאיל טייבר: כששאלתי אותם אם סיפור להם על הקווים, הם אמרו לא, משום שכל אחד נמצא באזור אחר.

אילאיל טייבר: העלון הגדול הזה של מרכז תל אביב מכיל 80 עמודים, בשביל זה רבותיי, צריך יום לימודים ארוך, אף אחד מהנוסעים לא יכול לעמוד או ללכת לגבי תל אביב ולעשות את זה.

אילאיל טייבר: תודה.

כרמל שאמה-הכהן: תודה על דברי הטעם, אבל יש פה הרבה דוברים.

כרמל שאמה-הכהן: חברת הכנסת מרינה סולודקין, בבקשה.

מרינה סולודקין: אדוני היושב ראש, אני הבנתי שקרה משהו במדינה שאני במשך שבוע מקבלת עשרות פניות ומאות חתימות בנושא תחבורה ציבורית.

מרינה סולודקין: הערוץ שלי עם הציבור זה ערוץ שמטלפנים וצועקים ובוכים, הערוץ של אימיילים, פאקסים וטלפונים.

מרינה סולודקין: מה ששמעתי היום בנושא של איך תכננו את הרפורמה, אני מבוהלת מאוד בגלל שלא שמעתי את המלים - על איזה בסיס אתם עשיתם את כל השינויים האלה?

מרינה סולודקין: אתם יודעים שיש גיאוגרפיה כלכלית?

מרינה סולודקין: שיש דברים שלא כדאי ואי אפשר לא לדעת מקומות עתירות אוכלוסייה ושירותים.

מרינה סולודקין: כשאני שומעת על תל השומר, על בתי ספר שצריכים בשתי אוטובוסים להגיע, על בתי חולים, ועל מרכזי קניות, אני מבינה שאתם לא מבינים את המילה גיאוגרפיה כלכלית, לא יודעים שיש מדע טופולוגי.

מרינה סולודקין: אני מבקשת לא רק סקרים, ולא רק תלונות, אם אתם רוצים לשפר את הרפורמה גם תפנו, אני בטוחה שבארץ יש אנשים שמבינים בזה ואפשר לתקן הרבה דברים.

מרינה סולודקין: בפניות אליי יש הרבה תלונות בנושא של קו 30 שביטלו מרמת גן לתל אביב.

מרינה סולודקין: אני קיבלתי גם פניות מבת ים, ממשפחות שאומרים שברחובות שלהם אין אוטובוסים מספר 26, 46, וזה מאוד מפריע ומטריד.

מרינה סולודקין: מאוד נדיר שעכשיו קיבלתי פנייה אחת בשפה רוסית, אבל עם 500 חתימות.

מרינה סולודקין: שם אמרו שלא מבינים, בגלל שבעיר ראשון לציון עם כל הרפורמות עשו דבר שבזמן ההתייקרות הפנסיונרים קיבלו על הראש גם את ההתייקרות ב-7% בתחבורה ציבורית ואנשים בכלל לא מבינים ולא כדאי להסביר להם שהם עכשיו יכולים להגיע לערים אחרות בגלל שהם כתבו חד וחלק שהם לא מעוניינים להגיע לערים אחרות בגלל שיש להם מה לעשות בבתי מרקחת וגם בבנקים בראשון לציון.

מרינה סולודקין: אדוני היושב ראש, אם הרכבת הקלה קטסטרופה - - - רכבת תחתית בערי מטרופולין שכבר 100 שנה קיימים במקומות אחרים, אולי אנחנו ככנסת צריכים להתערב בנושא זה, כי עם התכנונים האלה יהיו לנו קטסטרופות טכנולוגיות ואנושיות.

מרינה סולודקין: תודה רבה.

שמעון דהרי: אני רוצה להודות לחברי הוועדה שתמכו בענף המוניות.

שמעון דהרי: השרות שישולב בתוך הרפורמה זה נושא חשוב.

שמעון דהרי: רק רוצה לציין שכ-100 אלף נוסעים מדי יום במוניות השרות בתל אביב רבתי ובערי הסביבה שמשתמשים במוניות השרות.

שמעון דהרי: מה יותר הגיוני מזה לשלב אותם?

שמעון דהרי: אותם נוסעים היו צריכים משולבים, לא מבין למה דילגו על כל הענף הזה.

שמעון דהרי: הנוסעים של מוניות השרות בכל הארץ הם רוצים לנסוע עם הענף שלנו, עם השרות שלנו.

שמעון דהרי: אנחנו נותנים שרות טוב.

שמעון דהרי: אני הייתי רוצה, כפי שאמר חבר הכנסת דני דנון, שייקבע דד-ליין עד סוף השנה במהלך שנת 2011, שמוניות השרות ישולבו על אותם תנאים כפי שחברות האוטובוסים, אז רמת השרות תעלה וכולם ירוויחו מכך.

שמעון דהרי: תודה רבה.

שלמה פלדמן: עיריית תל אביב יפו בעד התכנית, אנחנו מלווים ותומכים בתכנית הרה-ארגון מהיום הראשון.

שלמה פלדמן: העירייה הרחיבה את מתן זכויות הדרך לקראת הרה-ארגון ברחובות בעיר כפי שצויינו, למעשה קיימים כ-60 קילומטר של נתיבים בתחבורה הציבורית בתל אביב יפו.

שלמה פלדמן: יחד עם זאת, בדיון במועצת העיר הוחלט לאחד שתי ועדות - ועדת התנועה והחנייה העירונית בראשות ד"ר טיומקין, הוועדה לשכונות של שמוליק מזרחי שמרכזים את כל הפניות של התושבים.

שלמה פלדמן: אנחנו יושבים הרבה מאוד מול משרד התחבורה, מנכ"ל משרד התחבורה אלכס לנדר, רותי אמיר, ואנחנו נדון בכל השינויים ובמעקבים, ויש תאריכי יעד עבור השינויים.

איריס טרי: מה תאריך היעד?

שלמה פלדמן: אמר מר אלכס לנגר, לקראת סוף ספטמבר.

שלמה פלדמן: יש גם פעימות, אם התגלו קטסטרופות, משרד התחבורה אמר שיטפל מיידי.

שלמה פלדמן: אנחנו חושבים שיש פה מעקב צמוד ויעיל ונקווה שנצליח לשפר לטובת רווחת התושבים.

אבי בן זאב: קודם כל אנחנו רואים את המהלך הזה כמהלך חיובי, למרות שלפני כשלוש שנים כשהגיעו נציגי משרד התחבורה וביקשו לדבר איתנו על התכנית הזאת, אמרתי, תגידו מה אתם השתגעתם?

אבי בן זאב: ברמת גן יש חמש תלונות בשנה על תחבורה ציבורית והכול בסדר, אבל ברגע שהציגו לנו את המפות, והראו לי את עיסת ספגטי שהיה חשוב לכל אחד שרואה את זה ברמה האישית, יראה את זה ברמה מערכתית, יראה איזה עיסת ספגטי היתה לנו לפני כן.

אבי בן זאב: היום הם באו עם מהפכה, ואני רואה בזה רק תחילתה של מהפכה.

אבי בן זאב: אנחנו רואים את המהלך הזה כמהלך שהוא מחייב הן בשינוי השיטה שיטת הרשת, יש סדר בעניין, זה ייקח זמן, אם אנשים חשבו שהדבר הזה יהיה מושלם ביום ההפעלה ב-1 ביולי טועה.

אבי בן זאב: אין מה לעשות, צריכים בסופו של דבר לעכל את הדבר הזה, לתת לזמן לרוץ.

אבי בן זאב: אנחנו עיריית רמת גן, עבדנו עם המומחים של משרד התחבורה, יש לנו רק מלים טובות לומר.

כרמל שאמה-הכהן: איך אתה מתייחס בקצרה למה שהעלנו לגבי תל השומר לדוגמה תדירות של אחת לשעה מרמת שיקמה לתל השומר, ולדוגמה, תלמיד מרמת שיקמה שרוצה להגיע לתיכון חדש, שבעבר היה נוסע באוטובוס אחד צריך עכשיו להחליף אוטובוסים גם בגשם.

אבי בן זאב: אמרנו, השיטה אפשר להתווכח איתה, השיטה היא שיטת רשת, שבה אין מה לעשות.

אבי בן זאב: הלכו והפרידו בין קווים שהם חוצים ערים לבין קווים שהם קווים פנימיים.

אבי בן זאב: לגבי בית ספר, קחו למשל את בית הספר בליך, האוטובוסים בשעות שיא בוקר קו 67 יגיעו עד לפתחו של בית הספר.

אבי בן זאב: לגבי קו 135, קודם כל יש קווים שמחליפים את 35 ההיסטורי.

אבי בן זאב: לבית החולים, שוב, פנינו להנהלת משרד התחבורה כמו שהם נהגו איתנו לכל אורך הדרך באוזן קשבת וברצון להבין את כולנו.

אבי בן זאב: אמרנו בואו נפעיל את קו 135 שהוא בא לשרת את תושבי רמת גן, דרום רמת גן לבית החולים תל השומר, ואנחנו חושבים שכהתחלה כל שעה הוא דבר נכון.

אבי בן זאב: יש לנו עוד בקשות - - -

כרמל שאמה-הכהן: שעה זה סביר מבחינתכם?

אבי בן זאב: לדעתנו כן.

שרה מילוא: הוא לא נוסע באוטובוס.

כרמל שאמה-הכהן: יש לו ראייה מקצועית.

רונית תירוש: זה לא תשובה מקצועית.

אבי בן זאב: לומר לכם שהכול מושלם קטונתי, יש בעיות.

אבי בן זאב: רק אתן לך נתון אחד, שאם ביום הראשון של ההפעלה מצאנו את המוקד שלנו עם 40 פניות, יום למחרת ירד ל-20, היום אנחנו מדברים על 10 תלונות ביום, אנחנו רואים שהדבר הזה הולך ופוחת.

קריאה: אנשים מתייאשים.

אבי בן זאב: שהתייאשו, יילכו ברגל.

אילאיל טייבר: אז בשביל מה צריך תחבורה ציבורית אם הולכים ברגל?

רונית תירוש: למי אתה אומר את זה, לאשה בת 80 שסוחבת סלים מהכרמל אתה אומר לכי ברגל?

רונית תירוש: אתם מבינים שבין אוטובוס לאוטובוס אפילו 90 דקות לא יספיקו לה כי היא נחה עשר פעמים בדרך עם הסלים שלה?

אבי בן זאב: - - - לכתובת הלא נכונה.

רונית תירוש: לא, אז אל תענה שיילכו ברגל.

רונית תירוש: זה כמו שר התחבורה שיילכו לעבודה, מה זה ההתנשאות הזאת?

רונית תירוש: אז מה יש לך זמן, את קשישה או את פנסיונרית - יש לך זמן.

כרמל שאמה-הכהן: סליחה, אני רק רוצה למצות.

כרמל שאמה-הכהן: לגבי גישה לבתי ספר, בעיקר בתי ספר תיכוניים, לגבי בליך מצאתם פתרון והוא מבורך.

כרמל שאמה-הכהן: לגבי תיכון חדש פשוט קיבלתי פנייה כזו, תלמידים, דומני רמת שיקמה.

אבי בן זאב: גם תיכון חדש יש להם פתרון.

כרמל שאמה-הכהן: איך הם נוסעים מרמת שיקמה לתיכון חדש?

כרמל שאמה-הכהן: הם טענו בפניי שהם צריכים להחליף אוטובוס, בעבר הם היו נוסעים באוטובוס אחד.

כרמל שאמה-הכהן: עכשיו זה זמן הגעה, וזה גם מזג אוויר וכל מה שיוצא בזה.

אבי בן זאב: לא בטוח שאנחנו מרמת שיקמה מביאים אותם לכניסה לבית הספר, אבל לקירבת בית הספר בהחלט שאנחנו מביאים אותם.

רונית תירוש: רמת שיקמה שיילכו ברגל.

רונית תירוש: בכלל אנשים שיודעים ללכת ברגל, כי הם לא אנשים עם מכוניות פרטיות שם, אז מה?

רונית תירוש: זה בטבע שלהם.

רונית תירוש: זה אני אומרת, זה המסקנה הרי.

כרמל שאמה-הכהן: חבר הכנסת אייכלר, יושב ראש ועדת המשנה לעניין תחבורה ציבורית.

כרמל שאמה-הכהן: בבקשה.

ישראל אייכלר: אדוני היושב ראש, דבר בעיתו מה טוב.

ישראל אייכלר: אני חושב שלא היה דבר כל כך מדהים ממה שאתה עשית בשבוע שעבר כשקידמת והקמת ועדת משנה לתחבורה ציבורית, השנה הקרובה גם בירושלים בעניין הרכבת וגם הרפורמה בתל אביב, זה יהיה הנושא שמציק לאזרחים בדבר החשוב ביותר.

רונית תירוש: כדי שלא נדבר על הקוטג' שמו לנו קשיים אחרים.

כרמל שאמה-הכהן: אנחנו מדברים גם על הקוטג'.

ישראל אייכלר: אני מקווה אדוני היושב ראש, שבמסקנות הוועדה תהיה פנייה למשרד התחבורה ולגורמים המובילים, אנשים בתחבורה ציבורית שיישבו עם הוועדה בקשר לפרטים של כל מיני קווים בקשר לתיקונים הנדרשים בתקופה הקרובה, כפי שאמרו במשרד התחבורה, שהם מוכנים לשמוע על שינויים.

ישראל אייכלר: אני רוצה לספר לכם שפגשתי דייל מסכן שאמור להסביר לתושבים בתחנה, בעיר שהוא לא גר בה איך נוסעים באוטובוסים.

ישראל אייכלר: שאלתי אותו האם אתה יודע, הוא אמר כן, לימדו אותי ארבע שעות את התכנית, אבל אני רוצה לבקש ממך, אתה חבר כנסת?

ישראל אייכלר: אמרתי כן.

ישראל אייכלר: אולי יש לך עבודה בשבוע הבא, רק שכרו אותי לשבוע ואין לי פרנסה, אני רוצה עבודה.

ישראל אייכלר: לגבי העניין של המחיר, אני חושב שחייבים לשנות את העניין של המחיר באזורים הפנימיים כפי שכבר דובר.

ישראל אייכלר: אני מבקש מאנשי משרד התחבורה להוריד את המחיר.

ישראל אייכלר: מר לנגר, המחיר באזורים הפנימיים חייב להיות פחות מאשר מעבר בין אזורים.

ישראל אייכלר: לא יכול להיות שכל מי שנוסע לדואר או לבנק או לבית מרקחת ישלם אותו מחיר כמו מי שעובר מעיר לעיר.

מרינה סולודקין: נכון מאוד הרב ישראל אייכלר.

ישראל אייכלר: אני שואל כמה מהאנשים שתיכננו את הקו הם נוסעי אוטובוסים, וכמה הם נוסעי רכבים פרטיים.

ישראל אייכלר: האם נוסעי אוטובוסים המשתמשים בתחבורה ציבורית תכננו את התכנית?

ישראל אייכלר: לגבי הקווים לבתי חולים, בתי ספר, אוניברסיטאות, ישיבות, צריך לקחת בחשבון שקו אוטובוס זה לא רק משכונה לשכונה.

ישראל אייכלר: העניין של קווי רוחב וקווי אורך, אמנם בעיקרון אתם צודקים, אבל מדינה כמו מדינת ישראל שיש הרבה פקקים צריך לעשות שיפורים ולנסות, זה לא חייב להיות תורה מסיני שזה חייב להיות קווי רוחב וקווי אורך.

ישראל אייכלר: יש שכונות ומקומות ובתי חולים או דברים ספציפיים שצריכים להיות קווים שהם אינם בדיוק סימטריים וישרים.

ישראל אייכלר: אומר לי אזרח פשוט כשהוא עולה כבר על אוטובוס אפילו שהאוטובוס עושה סיבוב הוא לפחות יושב במזגן, אבל אם הוא צריך לעבור מתחנה לתחנה ולחכות בשמש עוד עשר דקות זה בלתי אפשרי.

ישראל אייכלר: מה שביקשתי שיהיה המשך דיונים עם משרד התחבורה שייעשו שיפורים בהתחייבות.

כרמל שאמה-הכהן: תודה.

כרמל שאמה-הכהן: אנחנו מבצעים הפסקה בדיון כי לאור מספר הדוברים שנרשמו לדבר, יש לנו הצבעה שחייבים לקיים בסעיף אחר.

כרמל שאמה-הכהן: ביקשנו אישור מהיושב ראש, אישור חריג להמשיך את הישיבה אחר השעה 11.

כרמל שאמה-הכהן: אנחנו מבצעים הפסקה של 10 דקות ותחזרו לכאן וכל מי שנרשם יוכל לדבר.

כרמל שאמה-הכהן: לאור חשיבות העניין ביקשנו אישור חריג מיושב ראש הכנסת לדון במקביל לדיונים במליאה.

כרמל שאמה-הכהן: (הפסקה – 10:50) (הישיבה התחדשה בשעה 11:00)

כרמל שאמה-הכהן: אני מבקש לחדש את הישיבה.

ישראל אייכלר: אדוני היושב ראש, יש עוד כמה נקודות מאוד חשובות שרציתי להעלות.

ישראל אייכלר: העליתי את העניין של השיטה של הרשת של קווים ישרים, קווי אורך וקווי רוחב.

ישראל אייכלר: בעיקרון זה מאוד הגיוני, דיברנו על העניין הזה שיש ערים ומדינות כמו אצלנו שהקווים פקוקים אז זאת בעיה, אבל אני יודע שבכל כלל אני מניח שזו השיטה הטובה, אבל צריך לדעת שכל שיטה צריכה להיות – גם לזה יש כלל, שכל כלל יש יוצא מן הכלל.

ישראל אייכלר: נדמה לי שבאנגלית, כך לימדו אותי, יש יותר מלים יוצאים מן הכלל בדקדוק מאשר הכללים עצמם.

אליעזר שמעוני: כשלומדים אותם זה כך.

ישראל אייכלר: יכול להיות שקווי אורך וקווי רוחב צריכים, אבל יש מקומות בשכונות וצרכים, בבתי חולים למשל, או בשכונות שנותקו מהקווים שיוצאים אל קווי הרוחב, צריך לעשות מקצה שיפורים.

ישראל אייכלר: אני רושם בסיפוק, אדוני היושב ראש, מה שאומרים אנשי משרד התחבורה, שהם יהיו קשובים לשינויים, ובספטמבר הם יעשו מקצה שיפורים בכל המקומות שיידרשו.

ישראל אייכלר: לגבי מסע הסברה - הרבה אנשים שאלו את השאלה שהעלו פה חבר כנסת אופיר ואחרים, למה לא יצאו בהסברה מוקדמת.

ישראל אייכלר: אני כמי שעוסק קצת בתקשורת, אומר שיכול להיות, ותגידו לי אם זה נכון ואם זה לגיטימי, שלא רציתם לצאת במסע פרסום שיתחילו לחצים מכל הצדדים, אלא רציתם לקבוע עובדות, ואחרי זה להסביר.

איריס טרי: הם הסתירו מידע.

שרה מילוא: הם פחדו.

אלכס מילר: כשנתחיל להסביר חודש קודם אף אחד לא ישים לב, כל החומרים שנעביר לציבור ייזרקו הצידה, אנשים יחכו לרגע האחרון.

ישראל אייכלר: אבל בכל מקרה אנחנו עומדים במצב שהיום האזרח והנהג לא יודעים מאין הם באים ולאן הם נוסעים, צריך להשקיע בזה יותר.

שרה מילוא: אין לך הרבה אמון בציבור, אנחנו לא כאלה דבילים.

ישראל אייכלר: לגבי העניין של מערך הסליקה, זה אמנם לא נוגע לאזרח, אבל לגבי ההסדרים שעשיתם בקווי האוטובוסים, כדאי שתעשו גם עם אנשי קווי המוניות שזה 100 אלף נוסעים שגם יהיו בעניין של הרב קו.

ישראל אייכלר: קודם כל לעניין של מה שנקרא קו 9, קו בני ברק תל השומר, אני שומע מכם שבמקצה שיפורים הבא אתם תעשו את הקו הזה אולי.

אלכס מילר: לא, אתה לא שומע מאיתנו הבטחות לשום שינוי קו.

אלכס מילר: אנחנו אמרנו בצורה הכי אמיתית שאנחנו עכשיו נלמד את המערכת, אנחנו נבצע ספירות, אנחנו נבצע גם פגישות, הבטחנו גם לשמוע ציבורים, נעשה את זה.

אלכס מילר: קיבלנו הערות כאלה ואחרות, את כל זה יחד נעריך ונתקן את הטעון תיקון.

ישראל אייכלר: בסדר, אני חושב שזה יהיה גם קו ריווחי כך שאף אחד לא צריך לסבסד את זה.

ישראל אייכלר: השאלה הכי קשה אדוני היושב ראש, איך יכול להיות שהמתכננים לא ישבו עם ראשי הערים לפחות ראשי הערים ששמעתי אני כמו עכשיו תל השומר לפני שהדבר התבצע.

ישראל אייכלר: הרי ראשי ערים וחברי העיריות הם הראשונים.

כרמל שאמה-הכהן: תל השומר זה עדיין לא עירייה מוניציפאלית.

כרמל שאמה-הכהן: עיריית רמת גן תומכת תמיכה מלאה, גם עיריית תל אביב.

כרמל שאמה-הכהן: אני בטוח שתמיכה הזו באה אחרי שישבו ודיברו איתם והסבירו להם וליבנו איתם שינויים.

אבי בן זאב: יש המשך גם כן.

ישראל אייכלר: צריך לתקן את הדבר הזה, צריך לשבת עם ראשי הערים, הם עוד לא התפטרו עדיין.

ישראל אייכלר: אני מקווה שראשי הערים נוסעים באוטובוסים ויודעים מה קורה.

ישראל אייכלר: אם לא, אז לפחות ועדי שכונות וחברי עירייה שיהיו שותפים לדיונים האלה.

ישראל אייכלר: אני מקווה להיפגש בספטמבר בעזרת השם להרבה שינויים לטובת הציבור.

ישראל אייכלר: תודה רבה.

שרה מילוא: ראש העיר שלנו הוא טס.

איריס טרי: אני חברת ועד יחד עם אלי שמעוני.

איריס טרי: אני רוצה להגיד לכם שהתכנית הזאת היא תכנית גרועה שלמדנו אותה בכמה חודשים האחרונים.

איריס טרי: היא פוגעת בנגישות בחופש תנועה של תושבים, של משתמשים באוכלוסיית השבויים, כפי שאנחנו קוראים לה.

איריס טרי: קשישים, ילדים בעלי מוגבלויות.

איריס טרי: אנחנו כבר פנינו מספר פעמים וקיבלנו תשובות מרות אמיר, מנטרות קבועות במשך כמה חודשים שזה כך וכך, ונעשו סקרים כאלה וכאלה.

איריס טרי: אנחנו רוצים להגיד לכם שקווי האוטובוס שהיו בשכונה שלנו 20 ו-28 שכאילו נחשבים לקווים מפותלים, אז גברתי, אנחנו עלינו בתחנת מוצא והגנו ליעד סופי בזמן סביר של 20, 25 דקות, נסיעה רציפה, ישירה ליעדים שאנחנו רוצים בעיר תל אביב.

איריס טרי: אנחנו עדיין תושבי העיר תל אביב.

איריס טרי: אנחנו לא גרים לא בכפר סבא לא בחולון ולא בראשון.

איריס טרי: אנחנו זכאים לתנועה לתחבורה זה החובה של משרד התחבורה כלפינו תחבורה שתביא אותנו ליעד מאוד קרוב בעיר תל אביב.

איריס טרי: לא צריך בשביל זה לנסוע בשניים שלושה אוטובוסים, לא צריך לחצות צמתים.

איריס טרי: אני רוצה לחזור ולומר שהתכנית הזאת פוגעת ומנתקת את תושבי השכונות.

איריס טרי: אנחנו כבר למעלה מחודש ועדה של 8 נציגים מכל שכונות תל אביב יושבים ומטקסים עצה ולומדים את התכנית היטב.

איריס טרי: אנחנו פונים ולא מקבלים תשובה לא מעיריית תל אביב.

איריס טרי: הוועדה העירונית עכשיו שקמה זו ועדה שתמסמס, כמו שאנחנו מכירים, את כל מה שאנחנו רוצים.

איריס טרי: אנחנו מדברים בסך הכל בערך על 8-10 קווים ותיקים ששימשו את כל תושבי השכונות בתל אביב בצורה נאותה, בצורה יעילה, ואנחנו מבקשים לבטל את הביטולים.

איריס טרי: עד הפעימה השלישית, הרביעית, החמישית.

איריס טרי: כרגע כיוון שאתם לא רוצים לעצור ולחזור אחורה, אלא אתם רוצים להמשיך ולהוציא כספי ציבור בצורה מבוזבזת ולא אחראית, לפחות תבטלו ופלדמן אני פונה אליך כאן, ואני פונה לאלכס לנגר, ואני מבקשת פשוט לבטל את הביטולים של 20, 28, 21, 32, 16 במסלולו המקורי, 46 ביפו, שם עשו הפגנות.

איריס טרי: לשמוע את התושבים.

איריס טרי: מדובר בתשעה קווים בסך הכל, תחזירו אותם, בעצם 10 קווים.

איריס טרי: תחזירו אותם ויהיה שקט כי אי אפשר לדרוש מקשיש.

איריס טרי: אני גרה בשכונה שהיא בת 60 שנה, יש לנו המון קשישים בשכונה, הם לא מבינים מה עושים.

איריס טרי: למה צריך לעלות ולרדת כדי להגיע ליעד שהוא בסך הכול מרוחק מאיתנו ב-15 דקות?

איריס טרי: אני לא גרה בפריפריה, אני גרה בעיר תל אביב.

איריס טרי: אני מבקשת, אנחנו מנתיבי איילון לא זוכים להתייחסות, לא זוכים לתשובות, הם ממש לא סופרים אותנו.

איריס טרי: כנ"ל גם בעירייה, אבל לפחות אתם תעשו את הקשר עם משרד התחבורה ותבטלו את הביטולים של הקווים הוותיקים הטובים.

איריס טרי: היתה תחבורה טובה בתל אביב.

איריס טרי: מה שאנחנו ביקשנו בסך הכל זה להגביר תדירויות.

איריס טרי: קו 28 לקח אותנו לבית חולים איכילוב, מעניין שפרופ' ברבש הנכבד מאיכילוב לא נמצא כאן.

איריס טרי: גם ניתקו תושבים מאיכילוב לא רק מתל השומר, כל הכבוד שלתל השומר היתה כאן נציגות, לאיכילוב אין נציגות כי זה חלק מעיריית תל אביב.

איריס טרי: אנחנו טוענים שבלי תשתית, בלי תשתית ראוייה התכנית הזאת לא שווה שום דבר ולא צריך 11 שנה בשביל זה.

כרמל שאמה-הכהן: תודה רבה.

כרמל שאמה-הכהן: אני רק רוצה לציין לפרוטוקול שיושב ראש הכנסת אישר בקשה להאריך באופן חריג את הישיבה מעבר לשעה אחת עשרה במקביל לדיונים במליאה.

כרמל שאמה-הכהן: אנחנו מודים לו על כך.

ציפי אוטנצ'יק: אני אולי אסתור את דבריך, אבל רותי אמיר ישבו עם ראש עיריית בני ברק, ובעצם היה איתה מצגת, הציגו לו בעצם את כל התכנית.

ציפי אוטנצ'יק: אולי זה היה קצת באיחור, ואז בעצם העלנו אחר כך מספר דברים שביקשנו לשנות, ואז אמרו שזה קצת מאוחר מדי.

ציפי אוטנצ'יק: בכל אופן, אנחנו יושבים איתם ואנחנו מקווים שכל הדברים שאנחנו נבקש מהם בעצם נענה, כי הבקשות שלנו למזלנו, בוא נאמר כך, ישבנו איתם כבר כמה שנים, ובזמנו היה מדובר שכל הקווים הפנימיים ישונו לחלוטין.

ציפי אוטנצ'יק: אנחנו התנגדנו לזה לאורך כל השנים, בינואר ישבנו איתם, הגענו אליהם, היתה בשורה, אין שינוי בקווים הפנימיים בכלל.

ציפי אוטנצ'יק: אז מבחינתנו קודם כל נשמנו לרווחה כי אמרנו אם נתחיל לשנות את הקווים הפנימיים, אולי באמת היינו מגיעים למצב הזה שהתושבים זועמים בכל העיר.

ציפי אוטנצ'יק: אבל בעצם ברגע שלא שינינו את הקווים הפנימיים, אז 80% מהבעיה שלנו כבר נפתרה.

ציפי אוטנצ'יק: הבעיות שלנו הן בעצם קווים לתל אביב, שבעצם שימשו את התושבים כקו פנימי ובעצם אותם הוציאו מתוך שכונות שלא היה קו אחר, ואת זה אנחנו בעצם כן רוצים להחזיר, ולתת גם לתושבים משכונות מסוימות להגיע גם בתוך בני ברק.

ציפי אוטנצ'יק: למשל, קו 7 שדיברת איתם, בעצם ניתק שכונה שלמה מתוך העיר.

ציפי אוטנצ'יק: בבני ברק לא צריך לעודד תחבורה ציבורית, זה כולם יודעים.

ציפי אוטנצ'יק: כל קו שמתווסף יהיה לו קונים.

ציפי אוטנצ'יק: התלמידים נוסעים אצלנו בתחבורה הציבורית, שמדובר כמעט על כל התלמידים.

ציפי אוטנצ'יק: תלמידים בנים לא לומדים בסביבת המגורים שלהם, כולם נוסעים ומכל שכונה לתלמוד תורה שנמצא במרחק של 20 דקות נסיעה, כמעט כל הילדים נוסעים מכיתה א', ילד כזה לא יכול להחליף אוטובוס, ובעצם אנחנו מאוד מקווים.

ציפי אוטנצ'יק: יש לנו מחר פגישה בנתיבי איילון, בעצם הבקשות שלנו לטובת התושבים, אנחנו שומעים את התושבים ומאוד רוצים לעזור להם.

שרה מילוא: זאת עירייה, כל הכבוד.

אופיר אקוניס: זה מעניין מה שקורה בתל אביב משום שיש כל החמש שנים תלונות, ביום הבחירות מצביעים לאותו ראש עיר.

שרה מילוא: לצערנו הרב.

ישראל אייכלר: אדוני היושב ראש, בבני ברק לא היו בחירות לראש העיר ומונה אדם מקצועי, יש שם יותר מנויים מאשר בחירות.

ציפי אוטנצ'יק: בנושא של הקו לתל השומר.

ציפי אוטנצ'יק: הקו לתל השומר בבני ברק, ואנחנו על הנושא הזה בדיונים עם רותי אמיר, ביקשנו מסלול מסוים, אפילו העלתה אותו למפה, כמובן הם אמרו שהם רוצים לעשות בדיקות.

ציפי אוטנצ'יק: בבני ברק עם השנים קו 7 היה בעצם קו שאמור היה להוביל את התושבים לתל השומר בצורה מסורבלת מאוד, אף אחד לא נסע בו בעצם.

ציפי אוטנצ'יק: נוצר מצב של חברה פרטית שמסיעה את התושבים לתל השומר באופן פרטי וחינם כדי שלא יהיה מצב של התנקשות עם משרד התחבורה.

ציפי אוטנצ'יק: לקו הזה קוראים "אתה עמדי" ואנשים פשוט נוסעים חינם מבני ברק לתל השומר, הקו הזה עובד כל חצי שעה, יוצאים מיניבוסים פעם לפעמים פעמיים, ובעצם נוסעים לתל השומר בחינם, וזה לא אמור להמשיך בצורה הזאת.

ציפי אוטנצ'יק: העובד עובד עם תרומות.

אופיר אקוניס: הוא קיבל רשיון הפעלת קו.

ציפי אוטנצ'יק: אין לו רשיון הפעלת קו, לכן הם עובדים בחינם.

אופיר אקוניס: "אגד" ו"דן" כפופות לרגולטור, רכבת ישראל כפופה.

איריס טרי: זה רק מראה לך את המצוקה.

רונית תירוש: מה הרעיון?

ציפי אוטנצ'יק: הרעיון הוא שבעצם יש צורך של תושבים להגיע לתל השומר.

ציפי אוטנצ'יק: הבן שלי שכב בתל השומר שבוע שלם הוא שבר את הרגל, כל מי שהיה צריך להגיע אליו נסע עם "עתה עמדי" לא הכרנו שום קו תחבורה אחר, לא בגלל הכסף.

רונית תירוש: זה לא השאלה, היא אומרת שיש צורך בקו יותר נוח מקו 7 המסורבל.

ציפי אוטנצ'יק: ראש עיריית אמר שהוא מוכן לתת בערבון מליון שקל על הקו הזה שיפעל ויהיה רווחי.

כרמל שאמה-הכהן: תודה.

כרמל שאמה-הכהן: חבר הכנסת אקוניס רשות הדיבור.

אופיר אקוניס: תודה אדוני היושב ראש, אני חושב שהישיבה הזאת באמת חשובה ביותר לא משום שלא היתה בחדר הזה, אני בטוח שהיתה הסכמה רחבה מאוד של כולם של חברות האוטובוסים ושל התושבים ושל העיריות ושל חברי הכנסת ושל משרד התחבורה שהיה צורך באיזשהו ארגון מחדש של התחבורה הציבורית בגוש דן על מנת לא להרע עם התושבים, נהפוך הוא, להיטיב עם הציבור כדי לתת לו שרות יותר טוב, לזה היתה נדרשת הרפורמה, כי בראש ובראשונה תחבורה ציבורית היא פעולה חברתית, משום שמי שנזקק בדרך כלל לשירותי התחבורה הציבורית, למוניות השרות, לאגד, לדן, לאוטובוסים ואפילו לרכבת, זה על פי רוב האוכלוסיות החלשות יותר.

אופיר אקוניס: אין לי כל ספק שכוונותיו של שר התחבורה במשרד התחבורה היו טובות, אבל מר לנגר, עם הכוונות הטובות לא הולכים למכולת, או לא עולים לאוטובוס.

אופיר אקוניס: אני אומר לך, כי אנחנו שומעים פה את זעקת התושבים, ולא רק, גם את זעקת המוניות, ואת כל וועדי השכונות.

אופיר אקוניס: העיריות פה תומכות תמיכה כזו או אחרת, זה בסדר, אבל בסופו של דבר רוב ראשי הערים ורוב מנהלי המחלקות, וגם אתה ואפילו אנחנו חברי הכנסת לא נוסעים בתחבורה ציבורית.

אופיר אקוניס: אבל כאשר אתה שומע את ועדי השכונות – גם דב חנין אמר, אני נסעתי בעבר ולאחרונה לא נסעתי.

אופיר אקוניס: אלכס, אני אומר לך ולאלבז, אני חושב שאני מדבר פה גם בשם התושבים, בשם ועדי השכונות, בשם מוניות השרות שפונים אלינו כל הזמן.

אופיר אקוניס: אני חושב שדווקא לחברות הגדולות יש גישה יותר טובה אליכם, אתם דווקא צריכים הפוך לדעתי לתת מענה למי שיש פחות גישה אליכם.

אופיר אקוניס: אתם צריכים, אגב, גם שר התחבורה הבטיח לי בשיחה הבוקר, ובשיחות ביום שישי, ביום הראשון של ההפעלה, איתו דיברנו כשהוא היה בחמ"ל או בדיוק עזב את החמ"ל, שבו הוא בדק את הדבר.

אופיר אקוניס: פשוט לשבת בצורה אינטנסיבית, לא לעשות שינויים שבהם אתם נואמים ותושבי השכונות כפי שהם נמצאו פה – שאומרים לכם מהם התיקונים הנדרשים.

אופיר אקוניס: התיקונים הנדרשים הם לא כדי לנגח אתכם.

אופיר אקוניס: אני בטוח בזה.

אופיר אקוניס: אם למשל יש דרישה לקו 20, אני לא יודע על קו 28 שבלאו הכי התדירות שלו היתה נמוכה, אם אינני טועה, אבל להוביל לבית חולים איכילוב, והיום קשה יותר להגיע לבית חולים איכילוב, תאזינו.

אופיר אקוניס: אם מוניות השרות מבקשות מכסות יותר גדולות בקו כלשהו שהוא יכול לתת מענה ועזרה באזורים כלשהם על מכסות שניתנו בעבר וצריך לעדכן, פשוט תאזינו.

אופיר אקוניס: אני ממה שאני מבין פשוט לא שומעים את מי שבאמת מבקש לשפר עוד יותר את השרות לציבור.

אופיר אקוניס: אף אחד לא בא לנגח.

אופיר אקוניס: בהזדמנות הזאת אני גם רוצה, אדוני היושב ראש, להעביר משפט שלי שמצוטט בכלי התקשורת שבקהיר יש תחבורה ציבורית טובה יותר.

אופיר אקוניס: ההתייחסות שלי לקהיר היתה רק על המעבר.

אופיר אקוניס: נתתי את קהיר כדוגמה לכך שיש מעבר לרכבות תחתיות.

אופיר אקוניס: אני לא חושב שהחיים בקהיר הם יותר טובים, אני חושב שהם אחרים.

אופיר אקוניס: פה החיים הם הרבה יותר טובים וגם התחבורה הציבורית.

אופיר אקוניס: אני אמרתי שבקהיר המעברים כמו בפריז או כמו באמסטרדם או כמו בלונדון, או כמו בניו-יורק הם אחרים - שיטת המעברים אחרת.

אופיר אקוניס: פה המעברים הם אחרים משום שאין את האלטרנטיבה של רכבות תחתיות.

אופיר אקוניס: לכן אדוני היושב אני מבקש שהוועדה תקבל החלטה או קריאה למשרד התחבורה ולשר התחבורה בשני היבטים, קודם כל הבטחה שניתנה לי אישית ושמחתי שאישרת אותה שמוניות השרות ייכנסו לרב קוו.

אייל דהרי: אבל באותם תנאים של האוטובוסים.

אופיר אקוניס: קודם כל שידברו איתכם בעניין הזה ויבצעו לוח זמנים מר דהרי, כי לוח הזמנים של מר לנגר היה בעיניי מאוד פרוזאי, מאוד ערטילאי, לא היה בו אמירה.

אופיר אקוניס: כששר התחבורה קובע יעדים - - -

איריס טרי: זו התשובה הרגילה.

אופיר אקוניס: זה דבר שצריך להסתיים, לכן אני אומר זה החלטה של ועדת כנסת.

אופיר אקוניס: לקראת הפעימה הבאה, קודם כל אם אתם יכולים לשפר קווים כפי שהיה 45 או 69 שבסופו של דבר נכנס לשיבא.

אופיר אקוניס: אל תחכו לסוף הפעימה, יש פה זעקה שאני שמעתי אותה ואני אני מודה לראשונה של תושבים שאומרים אנחנו זועקים ומבקשים את עזרתכם בעניין הזה.

אופיר אקוניס: ובכן, מוניות השרות והדו שיח עם התושבים חייב להתקיים באינטנסיביות ובמהירות ועם תוצאות.

אופיר אקוניס: אני מציע שהמעקב יהיה בפורום הזה יהיה עוד פעם בעוד חודש או חודשיים כדי לשמוע משהו.

איריס טרי: חודש.

אופיר אקוניס: שתהיה היענות לקריאות ולבקשות של כל הגורמים שעל השולחן הזה ביקשו ולא נענו.

אלכס מילר: אנחנו כן ניפגש עם כל הרשויות.

אופיר אקוניס: העיריות כבודם במקומות מונח, אף אחד בעירייה לא ראש העיר ולא ראשי האגפים נוסעים בתחבורה הציבורית.

נורית כספית: אנחנו הצינור.

נורית כספית: התושבים מגיעים אליי שבועיים לפני וגם במהלך השבוע הזה אנחנו קשובים, אנחנו מעבירים פניות בכתב, ראש העיר מודע לכל פנייה.

אופיר אקוניס: היתה פה זעקה של תושבים שאומרים אולי בחולון שמעו, אני לא יודע, במקומות אחרים כנראה שמעו פחות.

שלמה פלדמן: היו שינויים גם בתל אביב ערב הארוע.

איריס טרי: לא השינויים שביקשנו.

שלמה פלדמן: בינתיים יש בקשות לשינויים נוספים.

שלמה פלדמן: ציינתי שהוקמה ועדה של עיריית תל אביב שעוסקת בכל הנושא הזה.

כרמל שאמה-הכהן: עד היום תושבים פנו אליכם?

איריס טרי: חצי שנה אנחנו מחכים.

אלכס מילר: הם לא קיבלו את מה שהם ביקשו.

שרה מילוא: בבקשה, זאת הבעיה.

אלכס מילר: הם קיבלו בסביבות 90 מיילים במשך הזמן הזה.

אלכס מילר: אני מנהל את העניין הזה.

אופיר אקוניס: אני מבקש שמר לנגר ייפגש עם נציגי התושבים, עם כל הכבוד לעיריות, יש כבוד גדול.

אופיר אקוניס: אני מבקש שכל פנייה של נציגות ועד, זה ועדי שכונות.

אלכס מילר: אין לי בעיה להיפגש עם אף אחד, עם זאת עם חלק מהחברים כבר נפגשתי.

אלכס מילר: לצערי, גם לנושא איך אומרים את הדברים ואיך השיח מתקיים יש בעיה.

שרה מילוא: זה לא נכון.

שרה מילוא: יש סקר של ערוץ הכנסת.

אלכס מילר: אני אין לי בעייה, מי שרוצה להיפגש איתי יכול להיפגש איתי.

אלכס מילר: אני רוצה שיהיה רמת המאקרו, כי תמיד נוח לרדת - - -

יעקב שוורץ: סליחה, את לא יושבת ראש ועד.

איריס טרי: הוא מייצג רק את עצמו, הוא הוציא את הקו מהשכונה שלו, לא מתבייש.

כרמל שאמה-הכהן: חברים, זה לא בחירות פה לועד שכונה כזו או אחרת, אל תפתחו לנו פה ויכוחים.

איריס טרי: הוא הוציא את הקו מהשכונה שלו, כי הוא לא רוצה שיהיה אוטובוס בשכונה שלו.

איריס טרי: לא מתבייש.

כרמל שאמה-הכהן: האינטרס שלכם משותף.

אופיר אקוניס: אבל אתם בכלל בשכונות נפרדות, בכלל לא באותה שכונה.

אופיר אקוניס: אגב, קו 6 עובד עדיין?

איריס טרי: כל שעה הוא נוסע.

אלכס מילר: יש לנו מצב בתל אביב שבניגוד לתמונה הכללית של התחבורה הציבורית שבה עשינו שיפורים והצלחנו להגדיל את מספר המשתמשים בתחבורה ציבורית ברוב חלקי הארץ בסדרי גודל של 20%.

אלכס מילר: אנחנו מגיעים למצב שדווקא בגוש דן הצפוף שזקוק יותר מכל לשירותי תחבורה ציבורית יעילים, אנחנו נמצאים כל הזמן על קו של התדרדרות, כל הזמן.

שרה מילוא: לא נכון, יש סקר של ערוץ הכנסת.

אלכס מילר: זה דוגמה לדו-שיח.

איריס טרי: אתה מזלזל בנו.

אלכס מילר: אנחנו רוצים לעצור את הקו הזה ולהגיע למין סיטואציה שהרשת היא רשת טובה יותר ושהיא תמשוך לא רק את המשתמשים הקיימים, אלא גם משתמשים חדשים, תהיה יעילה, מהירה יותר, וזאת הכוונה של התכנית לייצר.

כרמל שאמה-הכהן: תודה.

כרמל שאמה-הכהן: חברת הכנסת רונית תירוש.

כרמל שאמה-הכהן: בבקשה.

רונית תירוש: אני רוצה להאמין שהכוונות היו ראויות ורצויות, וזה לא עניין של ממשלה כזו או אחרת, זו תכנית שמנסים לממש אותה כבר מספר שנים.

רונית תירוש: אני לא באה ממקום אופוזיציוני רק כדי להאשים.

רונית תירוש: אני רוצה לקוות שיהיה לכם האומץ לגלות אחרי שתקימו את כל הועדות שלכם בתקווה שזה לא יימשך יותר מחודש ימים, שתקבלו את האומץ לומר טעינו, אם אכן זה מה שהתברר, אנחנו נסוגים מכל הרפורמה.

רונית תירוש: (מחיאות כפיים) זה לא מקום למחיאות כפיים כי זה אולי לא יקרה, כי אולי ניווכח כולנו שזה פנטסטי.

רונית תירוש: שינוי הוא באופן טבעי תמיד יוצר אנטגוניזם בזמן המיידי, ואחר כך כשמתרגלים אולי מוצאים שזה טוב.

רונית תירוש: אני לא מקלה ראש באפשרות הזאת גם כן.

רונית תירוש: אבל אני רוצה להעלות פה כמה שאלות שאני מתקשה לראות איך אתם פותרים אותן, אני חייבת לומר שהיה פה חוסר רגישות חברתית בצורה יוצאת דופן.

רונית תירוש: אני פונה לממשלה, לא לעירייה כזו ואחרת.

רונית תירוש: אגב, אין לי ספק כשאני אפנה לבעל התפקיד ברמת גן, בתל אביב, חולון, שנמצאות במטרופולין הזה הן כולן יהיו בעד, זה טבעו של בעל תפקיד.

רונית תירוש: תעשה משחקי סימולציה – אני באה ממערכת החינוך, שים אותו עם כובע של בעל התפקיד, הוא ייתן לך את כל הנימוקים למה זה צריך להיות והוא יאמין בזה, והוא יילך עם זה עד הסוף.

רונית תירוש: תשים את אותו בן אדם בכובע אחר של מקבל שרות ותגיד לו עכשיו תייצג את מקבל השרות כמה רע לו, תאמין לי, הוא ישכנע אותך באותה מידה כמה רע לו.

רונית תירוש: זה לא מרשים אותי בכלל, שבעלי תפקידים פה יושבים ומצדיקים את התכנית, נעזוב את זה.

רונית תירוש: הזמן יוכיח את שלו והזמן צריך להיות תחום בזמן, חודש ימים זה זמן לגיטימי.

רונית תירוש: אני טוענת, ואני פונה פה רק למשרד התחבורה, במקרה זה רשויות מקומיות.

רונית תירוש: אני טוענת שלא היתה פה רגישות חברתית בכלל.

רונית תירוש: אתם פשוט מתעללים במוחלשים, לא אגיד בחלשים כי הם לא נולדו כאלה.

רונית תירוש: החברה שלנו, המדיניות שלנו לאורך שנים החלישה אותם, לכן אנחנו מתעללים במוחלשים.

רונית תירוש: כשאני מדברת על מוחלשים, אני מדברת על קשישים, אני מדברת על תושבי שכונות במעמד סוציו אקונומי נמוך ואולי טיפה למעלה מזה.

רונית תירוש: אני מדברת על ילדים וצעירים, אלה בעיניי מוחלשים.

רונית תירוש: כשאני הולכת לתכנית למד, אני לא אתחיל בשכונת התקווה, ובתכנית למד קוטעים אותה - - -

אופיר אקוניס: זה דוגמה נהדרת למוחלשים... בחייך, תכנית למד זה דוגמה לאוכלוסיות חלשות?

רונית תירוש: חבר הכנסת אקוניס, אתה האחרון שתטיף לי.

אופיר אקוניס: לא מטיף לך, אבל את מדברת על חלשים, מדברת על למד.

רונית תירוש: אני מבקשת ממך לא להפריע לי.

רונית תירוש: טיפת תרבות, ואם תקשיב טוב אולי תצליח להבין.

אופיר אקוניס: פופוליזם הזה.

אופיר אקוניס: ..

אופיר אקוניס: באמת.

אופיר אקוניס: ..

רונית תירוש: אתה יודע מה, אתה לא ראוי אפילו לתגובה.

רונית תירוש: אדוני היושב ראש, תן לי להמשיך לדבר.

רונית תירוש: אתחיל בתכנית למד.

אופיר אקוניס: תביאי קוטג' גם לשולחן.

רונית תירוש: אם לא הקוטג' אז זה לא היה תופס תאוצה.

רונית תירוש: אתה מצטער שאתה לא הבאת את הקוטג'?

אופיר אקוניס: ממש לא.

רונית תירוש: עכשיו לעניין עצמו.

אופיר אקוניס: תעשו, אל תדברו.

רונית תירוש: אנטי פתחתי למען ההבהרה הנוספת למי שלא מצליח להבין בהבהרה ראשונה, זה לא נאום מהאופוזיציה כי התכנית הזאת היא תכנית של ממשלות קודמות, היא במקרה או לא במקרה מיושמת עכשיו.

רונית תירוש: זה לא עניין אופוזיציוני.

רונית תירוש: אביא הרבה מאוד דוגמאות משכונות חלשות.

רונית תירוש: אני חייתי שם, אני גדלתי שם, ואני מחוברת אליהם בטבורי.

רונית תירוש: שכונת התקווה, יד אליהו, כפר שלם, חינכתי שם, כל כולי שם, אז לא צריך להסביר לי, אני גם מצויה ברחובות, אני מצויה בקווי האוטובוס, וגם אני עשיתי בהם שימוש הרבה מאוד שנים עד שנישאתי וגם אחרי זה.

רונית תירוש: אני מתחילה דווקא בתכנית למד, כשאני דיברתי על מוחלשים, ואם הקשבתם טוב דיברתי על צעירים, עכשיו אני מדברת על מערכת החינוך ועל הילדים שלה.

רונית תירוש: כשמנתקים את שיכון למד מהאוטובוסים שלו ומכריחים כתוצאה מכך את הילדים לחצות כבישים סואנים כמו כביש חיפה, כמו לוי אשכול, רבותיי, זו פגיעה במוחלשים.

רונית תירוש: אני לא רוצה לחלום ולחשוב על התאונות הפוטנציאליות כתוצאה מהשימוש היום יומי של הרבה מאוד ילדים צעירים במעברים האלה של הרחובות הסואנים.

רונית תירוש: אני שואלת איפה היתה החשיבה?

רונית תירוש: עכשיו אני אעבור לשכונות כי יש אנשים שרק שמזכירים שכונות הם מבינים מה זה מוחלשים, זה לא גנטיקה מוחלשים.

רונית תירוש: אעבור לשכונות, והנה הגישה החברתית.

רונית תירוש: ניתקו את שכונת התקווה ואת כפר שלם ואת יד אליהו ממרכזי התרבות של העיר תל אביב, אתם יודעים למה?

רונית תירוש: כי כנראה הם לא צרכני אופרה ולא צרכני תיאטרון ובוודאי שלא צרכני מוזיאון, החברה האלה שהתעסקו בשכונות שיישארו בביצה, שלא ייצאו החוצה.

רונית תירוש: למה אין להם אוטובוס למרכזי תרבות?

רונית תירוש: באיזה זכות עשיתם דבר כזה?

רונית תירוש: זה לי כואב, זה לא פופוליזם, אני חינכתי שם שנים וחינכתי אותם לצרוך תרבות והם צורכים תרבות, למה להקשות עליהם?

רונית תירוש: ניקח את הקשישים, אתם בתל אביב יודעים מגדל המאה קופת חולים שם, איך הם יגיעו לשם?

שרה מילוא: ברגל.

רונית תירוש: אומרים תיכנסו לאינטרנט תמצאו את המתכון איך להגיע.

רונית תירוש: אני לא רוצה להגיד שלחלשים או למוחלשים אין אינטרנט, אבל אני בספק רב אם האשה הקשישה משכונת התקווה יודעת לתפעל כמו האשה הקשישה בשיכון למד, אני לא רוצה לעשות אפלייה ביניהם.

רונית תירוש: אמרתי, יודעת לתפעל את האינטרנט ולדעת לגשת לאן שהיא צריכה, כולה התור שלה אצל האורתופד בקופת חולים במגדל המאה לקבל זריקה בברך, כדי שתוכל ללכת יותר טוב במעברים שלכם.

רונית תירוש: חברים, תחיו את היום יום, זה לא פופוליזם.

רונית תירוש: אגב, ביקשתי הצעה לסדר היום, אחזור על זה במליאה לפני כל עם ישראל וגם השר יישב שם ונראה איך הוא יענה לי.

רונית תירוש: רבותיי, זה לא עניין של עשיית תכנית ועל הנייר היא נראית פנטסטית.

רונית תירוש: יש קווי אורך, קווי רוחב וכו'.

רונית תירוש: עשיתם תכנית ב-2003, עשיתם סקר ב-2003, אתם יודעים בעיר תל אביב לבד, עשו הסתה של תושבים לשכונות, נווה צדק שלא הייתי חולמת לגור שם, תראו מה קורה שם, איך פורח שם.

רונית תירוש: פלורנטין, איך פורח שם.

רונית תירוש: פתאום שכונות שלא חלמתם עליהם קיבלו תאוצה, נכנסו לשם צעירים, מערך ההסעים השתנה ממילא, נתתם את הדעת לזה?

רונית תירוש: לקחו את זה על 2003.

רונית תירוש: משפט אחרון, לא רותמים עגלה לפני הסוסים, אם אין לכם תשתית אל תצאו לדרך.

רונית תירוש: קודם שתהיה תשתית, שיהיו מספיק אוטובוסים, שיהיה מספיק אפשרויות להגיע.

רונית תירוש: תבדקו שזה לא יוצר פקקים, ואני מדברת בעיקר על העיר תל אביב, ואז תצאו לדרך.

ניצן הורוביץ: תודה אשתדל לא לגלוש לכל מיני סיסמאות.

רונית תירוש: למה סיסמאות?

רונית תירוש: למה אתם נותנים ציונים?

ניצן הורוביץ: סליחה, אולי לא התכוונתי אליך.

ניצן הורוביץ: חברים, קודם כל זה שינוי גדול ושינוי הוא שינוי והוא משמעותי והוא חשוב.

ניצן הורוביץ: אבל כי חברים להגיד שקודם היתה מערכת מצויינת לתל אביב זה לא אי אפשר להגיד.

איריס טרי: לא אמרנו מצויינת - ענתה על הצרכים.

שרה מילוא: המערכת ענתה על הצרכים שלנו.

ניצן הורוביץ: אני נוסע באוטובוסים בתל אביב, אני ראיתי מה היה קודם.

ניצן הורוביץ: אני לא אומר שעכשיו זה אידיאלי, אבל אני רוצה שנלך בכיוון של תיקונים.

ניצן הורוביץ: כדי לעשות את התיקונים האלה, התיקונים הם נחוצים בהמשך הדרך בחודשים הקרובים, אני רוצה להציע כמה דברים.

ניצן הורוביץ: קודם כל שיתוף ציבור אמיתי, גם מתכנני והוגי הרפורמה מודים שהיו כשלים בשיתוף הציבור עד עכשיו שגרמו לחלק מהבעיות ששמענו, בהמשך הדרך צריך ללכת לשיתוף ציבור אמיתי.

ניצן הורוביץ: אני יודע לפעמים קשה לשמוע וזה מנדנד, אבל אין מה לעשות מדובר בשירות לציבור וצריך לשתף את הציבור, לשתף אותו באופן אמיתי.

כרמל שאמה-הכהן: לא נעשה שימוע ציבורי לפני החלת הרפורמה?

שרה מילוא: לא נעשו.

דוד קשאני: הוא יגיד לך כן.

כרמל שאמה-הכהן: אסביר מה הכוונה שלי בדיוק.

כרמל שאמה-הכהן: יש תהליכים שהממשלה עושה בכל מיני רגולציות, לפני כן מפרסמת קול קורא לציבור להביע את דעתו, טענותיו, רעיונותיו בעניין, זה קורה הרבה, זה די מקובל.

כרמל שאמה-הכהן: שאלנו אם בהכנת הרפורמה באיזשהו שלב שלה פורסמה בעקרונותיה באיזשהו דרך לציבור והתבקשה תגובת הציבור.

אלכס מילר: נעשו סקרים.

רונית תירוש: באיזו שנה?

רונית תירוש: מקובל שאם שואלים אז גם עונים גם אם זה באמצע.

אלכס מילר: אנחנו עשינו ב-2003 סקר שהיה הגדול ביותר שנעשה אי-פעם בארץ.

אלכס מילר: על סמך הנתונים הזה ב-2008 ביצענו ספירות אימות כדי לראות שאכן הנתונים תקפים.

אלכס מילר: מבחינת התשתית התכנונית, איסוף הנתונים, נעשתה עבודה שלא היה לה תקדים מבחינת ההיקף שלו.

אלכס מילר: אם לשאול את הציבור, זה לשאול את הציבור בעיניי כאיש טכני.

אלכס מילר: אחר כך עשינו יותר מ-100 מפגשים עם ציבור, גם החברים פה שמשתתפים בדיון מודים שהם השתתפו.

אליעזר שמעוני: כן, אבל לא דיברנו, אתם דיברתם.

ניצן הורוביץ: חברים יקרים, אני מציע כך, ואני חושב שזה יהיה מקובל על כולם.

ניצן הורוביץ: שיתוף ציבור אמיתי מעתה והלאה.

ניצן הורוביץ: דבר שני, שינויים והתאמות.

ניצן הורוביץ: ברור שצריך לעשות התאמות בקווים מסוימים ושינויים, הן במיקום התחנות, הן במסלולי הקווים, הן בתדירות.

ניצן הורוביץ: תדירות זה נקודה מאוד חשובה וחייבים לעשות את השינויים וההתאמות האלה.

ניצן הורוביץ: דבר שלישי, זה לא משרד התחבורה דווקא, חברים, האכיפה בנת"צים.

ניצן הורוביץ: אני הבוקר נסעתי בנת"צ, ראיתי מה הולך היום באבן-גבירול, ראיתי היום מה הולך בקינג ג'ורג', עזוב, אין שום נת"צ.

ניצן הורוביץ: הרפורמה תיפול על הדבר הזה כי האוטובוסים יהיו תקועים בפקקים עם המכוניות, כי הנת"צים סתומים במשאיות ובטנדרים.

ניצן הורוביץ: פה לא הוגן לבוא בביקורת למשרד התחבורה כי לא משרד התחבורה ממונה על אכיפה בנת"צים - יש משטרה.

ניצן הורוביץ: מוניות השרות – מעבר למה שנאמר למוניות השרות יש עוד היבט.

ניצן הורוביץ: מוניות השרות נותנות שרות גם בשבת.

ניצן הורוביץ: בבית הזה המלה שבת, כולם מכניסים את הראש בחול, אבל אני צריך שרות בשבת.

ניצן הורוביץ: היות ותחבורה ציבורית לא נותנת שרות בשבת, מונית שרות נותנת.

ניצן הורוביץ: לכן, ולו מן הסיבה הזאת צריך להתחשב במוניות השרות.

ניצן הורוביץ: רב קוו דיברנו, יש דברים נוספים.

ניצן הורוביץ: חברים, הם נותנים שרות חיוני, ברפורמה הזאת לדעתי לא מספיק דיברו איתם ולא מספיק שיתפו אותם אבל אפשר לתקן את זה.

בן בדרי: מה אפשר לתקן, לפני שלוש שנים התחלנו לדבר על פרוייקט הרב קוו, מאז לא נעשה דבר, עוד שהיה שר התחבורה שאול מופז, באמת.

ניצן הורוביץ: אם לא הבנת, אני קורא לשתף אתכם ולהכניס אתכם, לא נגדכם אלא בעדכם.

ניצן הורוביץ: הייתי רוצה לשמוע מה מנגנון המעקב שקבעתם במשרד התחבורה, מה סוג המנגנון, בתוך כמה זמן, מה המתודולוגיה כדי לראות מה צריך לעשות אם רפורמה עובדת.

ניצן הורוביץ: זאת אומרת, מה צפוי לנו מבחינת המנגנון.

ניצן הורוביץ: דבר אחרון חביב, חבר'ה, צריך מפה חינמית של כלל הקווים שתחולק באוטובוסים ובתחנות עם סטנדרטים שכל אחד יקבל את המפה מודפסת יפה מאירת עיניים, לא לפי רובעים, אלא מפה כללית כזאת.

ניצן הורוביץ: צריך להשקיע בזה, זה דבר מאוד חיוני.

ניצן הורוביץ: אני מאמין לסיכום שאם כל הנקודות האלה של שיתוף ציבור אמיתי שינויים והתאמות, אכיפה בנת"צים, שיתוף מוניות השרות, מנגנון מעקב ומפה, חלק נכבד מהבעיות אפשר יהיה לתקן כבר בזמן הקרוב, ואפשר לתקן שום דבר לא גזרת גורל, הכול פתוח.

שרה מילוא: שמעתי כל מה שהעלו פה, אני רוצה לחדד כמה דברים.

שרה מילוא: נדבר על שיתוף הציבור.

שרה מילוא: שיתוף הציבור שנעשה הוא נעשה באופן חד צדדי.

שרה מילוא: בחודש אפריל הגיעו חברת נתיבי איילון, עם חוברת, עם קווים אדומים כחולים ללא שמות רחובות, ללא מסלולים.

שרה מילוא: קו 9 אנחנו מסיטים, מעבירים לעזריאלי.

שרה מילוא: קו 32 מבטלים, קו 11 מבטלים, רגע, עצרו, אני פוצצתי את הישיבה אמרתי שזה לא מקובל עליי.

שרה מילוא: אז הוחלט שאנחנו נכתוב מכתבים את ההשגות שלנו.

שרה מילוא: כתבנו את ההשגות, אם היית רואה את התשובה שקיבלנו עדיף שלא היינו כותבים להם.

שרה מילוא: בזה נגמר שיתוף הציבור.

שרה מילוא: אני רוצה לדבר לגבי רובע דרום מזרח שזה יד אליהו, טייסים, שכונת התקווה.

שרה מילוא: שתי רובעים שהקווים משלבים אותם יחד כי אנחנו נעזרים שני הרובעים באותם קווים.

שרה מילוא: היה לנו קו 9 מצויין שהוביל אותנו למרכזי העיר אבן גבירול, ארלוזורוב, דיזינגוף, מרכזים רפואיים.

שרה מילוא: לקחו אותו והסיטו אותו למסלול דרך השלום, הביאו לנו שלושה קווים חדשים - 139, 39, 239, שלושה קווים שנוסעים לשום מקום, שלושתם מנקודת המוצא ועד נקודת הסיום כולם נוסעים לדיזנגוף, אז נשאלת השאלה, מה עם לה-גארדיה שצריכה קו לדיזנגוף וביטלו להם את קו 11.

שרה מילוא: מה עם יצחק שדה שצריך קו לאבן גבירול שאין לו וביטלו לו, שכל תושבי האזור בנו את חייהם 30 שנה לאורך המסלול של הקו הזה.

שרה מילוא: אז התברר לי בסקר שעשיתי שאם קודם עברו בשכונה 3-4 קווים היום עוברים 11 קווים.

כרמל שאמה-הכהן: תודה רבה גברתי.

ארמונד וקסלר: בלי יוצא מן הכלל, הוא לא בסדר, לא היה יותר קל לעצור אוו, לפני חודשיים ולהתחיל לדום עם כל התושבים, עם כל הגורמים שמשתמשים יום יום ולהתחיל אולי בראשון לינואר או בתאריך אחר.

ארמונד וקסלר: על דברים גרועים ביותר, אחר כך מנסים זה לא בזבוז של כסף?

ארמונד וקסלר: זה לא פוגע באנשים משתמשים יום יום בתחבורה ציבורית?

ארמונד וקסלר: אני רוצה להתייחס גם הכרטיס החכם.

כרמל שאמה-הכהן: הזמן תם.

ארמונד וקסלר: כל הדוברים ללא יוצא מן הכלל אומרים שהתכנית הגרנדיוזית לא בסדר, לא היה יותר קל לעצור אותו לעצור אותו לפני שבועיים ולהתחיל לדון עם כל התושבים עם כל הגורמים שמשתמשים יום יום בתחבורה הציבורית ולהתחיל אולי ב-1 לינואר או בתאריך אחר, זה מעניין.

ארמונד וקסלר: קודם יוצאים לדרך על דברים גרועים ביותר, ואחר כך מנסים לתקן.

ארמונד וקסלר: זה לא בזבוז של כסף?

ארמונד וקסלר: זה לא פוגע באנשים שמשתמשים יום יום בתחבורה ציבורית?

יעקב שוורץ: אני לא בוגד בתושבים.

יעקב שוורץ: גם התושבים מהשכונה אליי התקשרו אליי - - -

איריס טרי: אתה בוגד בתושבים, מי שמוציא את קו 21 מהדר יוסף הוא בוגד בתושבים.

יעקב שוורץ: אני מברך את רפורמה תחבורה ציבורית, אנחנו רואים את השינויים הגדולים.

יעקב שוורץ: אני חושב שיש פה עניין של האזנה, פה אני פונה לחברת "דן" וחברי "אגד".

יעקב שוורץ: האזנה – הכוונה בכבישים העורקיים הרוחביים, אוטובוסים מגיעים 47, 48 מגיעים יחד, 40 מגיעים יחד, אחר כך מחכים 20, 25 דקות, זה בעיה.

יעקב שוורץ: יש פה עניין, כל הנשים שיושבות שם, הן לא גרות ברחובות שהאוטובוסים עוברים.

איריס טרי: תתבייש התושבים שלך באו אלינו.

כרמל שאמה-הכהן: מה אתה מתווכח?

יעקב שוורץ: אני לא מתווכח, היא מתווכחת.

יעקב שוורץ: אני מחזיק מסמך של שמונה שכונות, שכונת משתלה, שכונת צהלה, שכונת נווה שרת, שכונת גני צהלה, שכונת רמות צהלה, שכונת נאות אפקה א', שכונת הדר יוסף, לנו אין אוטובוס שמגיע לאיכילוב ולשוק.

יעקב שוורץ: אנחנו מבקשים מקו 22 במקום שייסע לרידינג - - - ולשוק.

שמעון ועקנין: התכנית של משרד התחבורה היא תכנית שבכללותה היא תכנית טובה, יש הרבה דברים שצריכים תיקון.

שמעון ועקנין: למשל, בבת ים יש לנו את התחבורה הציבורית הטובה בארץ.

שמעון ועקנין: סתם דוגמה לקחו את קו 40 ששמו אותו במרינה, בטעות או שלא בטעות אתמול החזירו אותו.

שמעון ועקנין: אני רוצה להגיד לכם שהנוסעים נישקו את הנהגים אתמול, אבל היום בבוקר עוד הפעם החזירו אותו למרינה.

שמעון ועקנין: זה הכול.

כרמל שאמה-הכהן: תודה רבה.

כרמל שאמה-הכהן: אמרת דברים ברורים.

כרמל שאמה-הכהן: זה לא יהיה דיון אחרון בנושא, אנחנו מבטיחים לכם.

בן בדרי: אבל לגבינו מוניות השרות זה דיון אחרון.

בן בדרי: שלוש שנים אתם מדברים, למה התחילו עם ארבע מפעילים ואת מוניות השרות השאירו בחוץ?

בן בדרי: באמת, אנחנו רוצים תשובות.

בן בדרי: למה עד סוף השנה ולא היום?

כרמל שאמה-הכהן: אין לנו הצעת חוק שמונחת להכניס את מוניות השרות.

כרמל שאמה-הכהן: אנחנו יכולים רק - - -

בן בדרי: היתה הצעה בוועדה הקודמת שלא יהיה כירטוס משולב בין החברות, החלטה שאתה לא היית, והם יצאו לדרך בכל זאת, מה לא?

כרמל שאמה-הכהן: אנחנו מסכמים את הדיון.

כרמל שאמה-הכהן: ועדת הכלכלה עוקבת ותמשיך לעקוב אחר יישום הרפורמה והשינויים והתיקונים הנדרשים, זאת ולמרות שיש מי שחושב שהדיונים האלה מיותרים במשרד התחבורה, הדיונים האלה ימשיכו להתקיים.

כרמל שאמה-הכהן: שרות ההסברה והכוונה על ידי הדיילים בתחנות לוקה בחוסר היכרות של הדיילים עם הסביבה הקרובה והן בכל הקשור לשפות שונות ובפרט ברוסית.

כרמל שאמה-הכהן: סוגיות שילוב מוניות שרות בתוך הרפורמה היא סוגיה שעלתה על ידי כמעט כל חברי הכנסת ועל ידי התושבים וכמובן נציגי מוניות השרות.

כרמל שאמה-הכהן: יש צורך להאיץ את התהליכים כדי לסיים את התהליך עד סוף השנה.

כרמל שאמה-הכהן: ועדת הכלכלה תקיים ישיבה נוספת גם במהלך פגרת הכנסת כדי לעמוד על שינויים בעיקר בכל מה שקשור לנגישות של אוכלוסייה מבוגרת למרכזים רפואיים ושל תלמידים לבתי ספר, לרבות אוניברסיטאות, מוסדות לימוד, לרבות בתי ספר תיכוניים.

כרמל שאמה-הכהן: אין שום סיבה בעולם שתלמידים שהגיעו בקו 1 אחרי הרפורמה, יגיעו בשני אוטובוסים.

כרמל שאמה-הכהן: יש צורך למצוא פתרונות ייחודיים ולו לשעות הבוקר ואחר הצהריים בעת ההגעה והעזיבה ממוסדות אלה.

כרמל שאמה-הכהן: אנחנו מודים גם לאנשי משרד התחבורה שהשתתפו בדיון.

כרמל שאמה-הכהן: אנחנו יודעים שיש לכם ימים לא קלים.

כרמל שאמה-הכהן: אתם מובילים רפורמה שהיא לא פשוטה, ואנחנו מאחלים לכם בהצלחה.

כרמל שאמה-הכהן: אבל הכי חשוב לשתף את הציבור, להיות קשובים לציבור ותיקונים הם חלק מרפורמה, בטח בהיקף הזה.

כרמל שאמה-הכהן: תודה רבה.